STIŽE IM NOVAC: Ovim znacima će period do kraja meseca maja obeležiti novčani dobici! -\nSTIŽE IM NOVAC: Ovim znacima će period do kraja meseca maja obeležiti novčani dobici!\nPeriod do kraja meseca maja će nekim znacima pre svega obeležiti novčani dobici. Naime, pripadnicima znaka Bika i Jarca stiže značajna količina novca…\nDragi bikovi, vi u poslednje vreme imate jako mnogo problema u životu. Vi imate problema na mnogim planovima vašeg života, ali vaši problemi neće još dugo vremena potrajati. Vi ćete do kraja mesec maja uspeti da rešite jako veliki broj problema, ali će vama posebno mnogo značiti to što ćete uspeti da rešite probleme sa finansijama. Naime, ako će vama nešto obeležiti period do kraja meseca maja, onda će vam period do kraja meseca maja obeležiti novčani dobici. Vi već dugo vremena imate poteškoća sa finansijama, ali to na vašu veliku sreću neće još dugo vremena potrajati.\nVi ćete zapravo do kraja meseca maja na razne načine dolaziti do novca i vi problema sa finansijama nećete imati. Prvo ćete vi uspeti da dođete do veoma značajnog uspeha na poslu, a taj uspeh će vam doneti određenu količinu novca. Međutim, vama će svakako period do kraja meseca obeležiti neočekivani novčani dobici. Vas do kraja meseca maja očekuju dva neočekivana novčana dobitka zbog kojih ćete biti veoma srećni.\nVama će posebno mnogo značiti novčani dobitak koji vas očekuje pred sam kraj meseca, a upravo će vam taj novčani dobitak doneti potpunu promenu finansijske situacije. Jedno je sigurno, a to je da vi do kraja meseca nećete morati previše da vodite računa o vašim finansijama. Vi ćete do kraja meseca na razne načine dolaziti do novca i vi ćete novca imati i više nego što vam je to potrebno. Vama stiže novac do kraja meseca i zbog toga ćete biti srećni.


Aktivisti SNS-a obeležili Svetski dan borbe protiv side - www.025.rs\nwww.025.rs / SOMBOR / DRUŠTVO / Aktivisti SNS-a obeležili Svetski dan borbe protiv side\nAktivisti SNS-a obeležili Svetski dan borbe protiv side\nUnija žena, u saradnji sa Unijom mladih GrO SNS Sombor, organizovala je akciju povodom 1. decembra, Svetskog dana borbe protiv side.\nAktivisti su podelom flajera želeli da informišu svoje sugrađane, posebno one mlađe, o vidovima transmisije ovog opasnog virusa, kao i oblicima rizičnog ponašanja. Prema poslednjim raspoloživim podacima u Srbiji je od 1985. godine do danas registrovano 3.389 hiv pozitivnih osoba, dok je više od hiljadu ljudi izgubilo život u borbi sa oportunističkim infekcijama koje izaziva sida, poslednji stadijum infekcije hiv-om.\nSida ili AIDS , kako se u svetu naziva ova bolest , sindrom je stečene imunološke deficijencije koju karakteriše progresivno slabljenje imuniteta što dovodi do neotpornosti na brojne infekcije i tumore. Prenosi se putem nezaštićenog seksualnog odnosa, preko zaražene krvi, sa inficirane majke na dete tokom trudnoće, porođaja ili dojenja. Omladinci Srpske napredne stranke su ovom akcijom osim preventivnog delovanja, želeli i da ukažu na još jedan problem, a to je odnos prema obolelima koji često trpe razne oblike diskriminacije.\nZa sada ne postoji efikasan lek ili vakcina koji garantuje izlečenje, stoga Unija mladih SNS apeluje sugrađanima da je jedini način za prevenciju bolesti izbegavanje rizičnih oblika ponašanja . Ponekad se čini da te mere prevencije prilično ograničavaju ličnost, no efikasne su i spašavaju živote.\nTreba pomenuti i da se mnogo napredovalo na polju terapije, pa je život inficiranih znatno produžen. Iz tog razloga se preporučuje svim ljudima koji su imali neki vid rizičnog ponašanja, da pravovremeno provere svoj hiv status, jer blagovremeno otkrivena i pravilno lečena bolest, može omogućiti inficiranima da vode kvalitetan i dug život.\nPredsednica Unije žena SNS GrO Sombor, Jelena Sogić pozvala je sve mlađe generacije da se priključe u ovogodišnju kampanju pod sloganom „Testiranje je u modi“ da odu da se testiraju i prihvate odgovornost za svoje ponašanje – navodi se u dopisu Gradskog odbora Srpske napredne stranke Sombor.\nTags: 1. decembar, aktivisti, Jelena Sogić, Svetski dan borbe protiv side, Unija mladih GO SNS Sombor, Unija žena


Sud u Strazburu ponovo presudio u korist rezervista - Pirot Plus Online\n12. februar 2013. 14:22 Društvo Pirot Plus Online\nVojni rezervisti Srbije , posle neuspešnih postupaka pred domaćim sudovima pokrenuli su postupak za zaštitu prava pred Evropskim sudom za ljudska prava u Strazburu. Sud u Strazburu doneo je presudu u korist rezervista, na koju je Vlada Srbije podnela prigovor u zakonski predvidjenom roku. Dušan Nikolić, predsednik Saveza boraca Srbije u ekskluzivnoj izjavi za Plus radio rekao je da je Sud u Strazburu juče ponovo doneo presudu u kortist rezervista\n- Rokovi počinju da teku od danas, a o načinu i dinamici isplate razgovaraćemo sa predstavnicima Vlade Srbije Srbije i pritom ćemo imati puno razumevanje za državu. Tražićemo od države isplatu najmanje 240.000 dinara po borcu, za 78 dana učešća u ratu, koliko je svojevremeno, prema jednoj odluci Vlade, isplaćeno veteranima Topličkog okruga, sa pripadajućom kamatom od 2008. godine, kaže Nikolić.\nNikolić napominje da nije potrebno popunjavanje nikakvih formulara i potpisivanje bilo kakvih spiskova, sve je to u evidenciji Udruženja. U petak će predstavnici Saveza boraca Srbije tokom prepodneva u Pirotu razgovarati sa Milanom Popovićem, predsednikom Skupštine opštine Pirot.


Intervju: Da li su položaj i uloga socijalnih radnika na zavidnom nivou u Srbiji? - Opseg\nIntervju Intervju: Da li su položaj i uloga socijalnih radnika na zavidnom nivou...\nStudenti druge godine Fakulteta političkih nauka, smer socijalna politika i socijalni rad, sproveli su istraživanje „Stavovi građana o socijalnim radnicima Republike Srbije“ na predmetu Metodologija politikoloških istraživanja sa statistikom.\nVeć duže vreme u Srbiji se osporava profesija socijalnog radnika, a njihov položaj nije u zavidnom položaju zbog predrasuda koje postoje o njima. Iz tog razloga studenti su sproveli istraživanje kako bi ispitali predrasude koje postoje među građanima i utvrdili trenutni položaj profesije u očima ispitanika.\nO položaju socijalnih radnika i samom istraživanju govori nam više studentkinja sa Fakulteta političkih nauka Ana Miladinović\nKoji je bio povod za istraživanje i koje su sve bile pretpostavke kada ste formirali upitnik?\n– Povod za naše istraživanje bio je da saznamo kakvu sliku i kakav stav građani Republike Srbije imaju o socijalnim radnicima. Jedna od naših glavnih pretpostavki bila je da medijska izveštavanja veoma loše utiču na sveobuhvatnu percepciju građana o socijalnim radnicima te da to stvara iluzije o toj profesiji i da, nažalost, te iluzije postaju glavno mišljenje građana.\nKoji su rezultati bili iznenađujući u odnosu na pretpostavke koje ste imali?\n– Jedna od polaznih pretpostavki bila je da će biti više negativnih odgovora u vezi sa pitanjem o asocijacijama na socijalne radnike, tu smo odmah videli da nije takav slučaj i da je zapravo stanje bolje nego što smo pomislili. Takođe, pozitivno nas je iznenadio procenat građana koji bi potražio pomoć od socijalnih radnika uprkos postojanju nepoverenja među građanima u državne institucije.\nNa pitanje „Da li bi potražili pomoć ili socijalnu uslugu u centrima za socijalni rad ukoliko bi ona bila potrebna?“ većina građana je odgovorilo pozitivno, međutim da li je to zaista praksa u Republici Srbiji?\n– Prema rezultatima istraživanja skoro 40% građana potražilo bi pomoć socijalnih radnika ako bi im bila potrebna. Ohrabrujuć je i podatak da je mali procenat ljudi koji su nezadovoljni uslugama koje su im pružene u centru za socijalni rad. Smatram da građani jesu svesni da jedini način da reše određene probleme jeste uz pomoć socijalnih radnika i da neretko to i rade.\nS o bzirom na predrasude koje postoje o socijalnm radnicima, šta to socijalni radnik zapravo radi i koja je njegova uloga u društvu?\n– Neočekivano je bilo da građani zapravo nisu najbolje upuceni u to sta socijalni radnik radi. Poslovi kao što su pisanje izveštaja po potrebi u kojoj opisuju svoju procenu problema i moguće načine rešenja, zatim kao što je navedeno u istraživanju praćenje socijalnog stanja pojedinca ili grupe samo su neki od poslova. Jako je bitna uloga socijalnih radnika u društvu u pogledu pružanja pomoći i zaštite građanima, te je i visok procenat građana to istakao ocenjujući postojanje zanimanja socijalnog rada kao veoma bitnim.\nŠta bi izdvojila kao najvažnije zaključke ovog istraživanja?\n– Smatram da su najvažnije informacije koje smo dobili vezane za stvaranje medijske slike o socijalnim radnicima, jer u današnje vreme, upravo i zbog podatka koliko se ljudi informiše preko njih, mediji imaju veliku moć koja se često koristi na pogrešan način.\nKakve su tvoje pretpostavke, kao buduće socijalne radnice, o položaju socijalnih radnika u Srbiji?\n– Moje pretpostavke se slažu i uključene su u istraživanju. Mislim da nije prepoznat i dovoljno cenjen sav trud i rad socijalnih radnika i da njihov položaj u društvu nije odgovarajuć. Naravno na nama mladim generacijama je da to promenimo i ne sumnjam da će polako, ali sigurno do te promene vremenom i doći\nIzveštaj o istraživanju možete pogledati ovde\nPrethodni tekstUspon zelenih partija na Balkanu\nSledeći tekstTrijumf Ferštapena i nastavak Leklerovog prokletstva u Monaku


RTS :: KCS će imati najmoderniju opremu – novac uložen u zdravstvo "nije bačen u bunar"\nDruštvo KCS će imati najmoderniju opremu – novac uložen u zdravstvo "nije bačen u bunar"\nponedeljak, 18. maj 2020, 11:13 -> 19:34\nKCS će imati najmoderniju opremu – novac uložen u zdravstvo "nije bačen u bunar"\nPredsednik Srbije Aleksandar Vučić obišao je radove na izgradnji i rekonstrukciji Kliničkog centra Srbije u Beogradu. Rekao je da su građani upravo u proteklom periodu videli koliko je važno zdravstvo i da novac uložen u kliničke centre i bolnice "nije bačen u bunar", već da je to vrlo važna stvar.\nAleksandar Vučić je naveo da će KCS imati i najmoderniju opremu, te dodao da ne smeju ni klinički centri u Novom Sadu i Kragujevcu da zaostaju.\nOn je nakratko porazgovarao sa radnicima, zahvalio im je na marljivosti i trudu i poželeo srećan rad. Kako je istakao, novi klinički centar će biti ponos svih građana.\nVučić je primetio da od 1986. godine ništa ozbiljnije nije urađeno, što predstavlja "izgubljene generacije" i izgubljene godine i decenije za društvo i zemlju.\n"Nismo imali finansijskih, ali ni nekih drugih sposobnosti. Bili smo neodgovorni, nismo razumeli da se stvari u Evropi i svetu menjaju, da je važno da se modernizujemo i idemo u korak sa najnaprednijima", rekao je Vučić.\nDodao je da je danas poseban dan imajući u vidu kroz šta su i država i društvo prošli tokom prethodnih meseci usled pandemije, koja je pokazala da je izgradnja velelepnog kliničkog centra od presudnog značaja.\n"Neće biti bolje bolnice u ovom delu Evrope", podvukao je Vučić.\nProjekat vredan 110 miliona evra\nRadovi na obnovi KCS počeli su u avgustu 2018. godine, kada je najavljen projekat vredan 110 miliona evra koji će imati dve faze.\nVučić je radove obišao i u aprilu prošle godine, kada je istakao da je ulaganje u KCS od najvećeg, kapitalnog značaja za Srbiju, jer je reč o ogromnom novcu koji se ulaže za izgradnju nove zgrade Kliničkog centra i obnovu stare.\nGlavni izvođač radova je konzorcijum koji čine "GH holding" i "Delta inženjering", a na gradilištu je svakodnevno više od 300 radnika.


Tači glavni krivac za neuspeh Kosova u Unesko\nBeta 12. novembra 2015. 16:15\nMinistar spoljnih poslova Kosova Hašim Tači glavni je krivac za neuspeh Kosova da se učlani u Unesko jer je u proceduru učlanjenja ušao iz vlastitih interesa i bez konsultacija sa stranim partnerima, piše danas portal gazetablic.com pozivajući se na neimenovane diplomatske izvore.\nTi izvori tvrde da je Tači krenuo u proceduru bez dobijanja signala od „zemalja prijatelja Kosova“ i sa ciljem da ojača svoj autoritet kako bi bio izabran za predsednika Kosova 2016. godine.\n„Hašim Tači je imao sigurne glasove, i bez ‘dozvole’ od zemalja koje podržavaju Kosovo, doneo je odluku da zatraži prijem u Unesko. SAD i neke druge zemlje su preporučile Tačiju da nije pravi trenutak da se to podnese zahtev, ali on nije uzeo u obzir ove preporuke i zahtev za učlanjenje Kosova nije prošao“, rekao je izvor portal.\n„Amerika je jasno stavila do znanja Tačiju da ne može da ima rukovodeću ulogu u ovom procesu, kao što je bilo u slučaju učlanjenja u MMF i Svetsku banku“, rekao je neimenovani izvor.\nPrema istom izvoru, pored SAD i neke druge države koje podržavaju Kosovo su bile u dilemi zbog činjenice da su pre nekoliko godina bile protiv prijema Palestine u Unesko.\nI pored toga, te su države podržale Kosovo, ali predlog o prijemu nije dobio potreban broj glasova na glasanju u Generalnoj skupštini Unesko u ponedeljak. Kosovu je za prijem trebalo 95 glasova, a dobilo je tri manje.\nPosle neuspeha, opozicija i jedan deo civilnog sektora na Kosovu traži ostavku Tačija, koji smatra da je činjenica da su 92 države glasale za prijem Kosova izuzetan uspeh.


Foto: fedoremelianenkoofficial / Instagram\n"Poslednji imperator" - kako ga zovu u Rusiji, ili "ruski medved", "ruski imperator" - kako to češće koriste u zapadnom delu sveta, ostao je bez Vladimira Mihajlovića Voronova 2020. usled SARS-CoV-2 tipa koronavirusa, a minulih sedam dana je i sam Fjodor u bolnici bio iz istog razloga.\nKako je javio novinar Bruno Masami, pozivajući se na rusku novinsku agenciju TASS, "Fjodor nije imao većih problema - ali je od simptoma imao povišenu temperaturu, lakšu upalu pluća i gubitak mirisa".\nKada je javnost nedavno saznala da je morao da bude hospitalizovan, obratio se na sledeći način putem Instagrama:\n"Svima hvala koji su se iskreno pitali kako mi je zdravlje. Osećam se sada bolje, popravlja se situacija. Zahvalan sam lekarima i medicinskim radnicima na njihovom nimalo lakom trudu", poručio je slavni borac.\nPodsetimo, Fjodor Jemeljanenko je u profesionalnoj MMA karijeri imao 46 borbi, od kojih je u svoju korist rešio čak 39.\nU oktagone je čak ulazio i uz muziku na reči vladike Nikolaja Velimirovića, "vera večna, vera slavna, naša vera pravoslavna", i to zajedno sa svojim trenerom, Vladimirom Mihajlovićem Voronovim.\nTaj 55-godišnjak je, kako je preneo "Sport ekspres" iz Rusije, u avgustu 2020. sedam dana bio na aparatima za održavanje života, ali je bitku sa COVID-19 izgubio.\nVideo: MMA kralj: Fjodor Jemeljanenko


Terzić: Ne pamtim da smo ovako zaustavili Italiju\nBeta 7. septembra 2019. 19:25\nSelektor ženske odbojkaške reprezentacije Srbije Zoran Terzić rekao je posle današnje pobede nad Italijom da se ne seća kada je njegova ekipa uspela „tako dobro“ da zaustavi tog rivala.\n„Moram oda budemo zadovoljni kako je sve funkcionisalo, pogotovo kako je spremljena taktika za taj njihov idealan prijem funkcionisala. Ne pamtim da smo ovako uspeli da zaustavimo Italiju“, rekao je Terzić posle utakmice.\n„Oni su na njihov vrlo loš prijem u prethodnim mečevima imali oko 60 odsto realizacije prvog napada. Mi smo danas to uspeli da spustimo na neki pristojan procenat i to je osnovni razlog zašto smo dobili“, ocenio je selektor.\n„Čestitam devojkama, ostao je još jedan dan i jedna utakmica, ostaje da odrade to na dobar način“, rekao je Terzić.\n„Da se igra negde drugde, možda bih malo stavio i veći procenat na Poljsku dao. Ovde u Ankari pred punom halom i sve što se dešava na terenu, mislim vezano za sudjenje i sve drugo, teško da će Poljskoj dati da pobedi ovu utakmicu. Nama nije preterano bitno ko će biti rival, jer ako igramo našu igru dobićemo oba rivala, ali ako ne budemo igrali, obe ekipe imaju šansu da nas dobiju“, kazao je on.


Izvor: B92, 12.Jan.2019, 16:12\nParaćin -- Centar za socijalni rad u Paraćinu počeo je da prima zahteve i potrebnu dokumentaciju za subvencije komunalnih usluga.\nPrema rečima Zorana Đorđevića, predstavnika tog centra, visina subvencija ostala je ista kao i prošle godine - 40 ili 95 odsto za utrošenu vodu i za iznošenje smeća u zavisnosti od uslova koje lice ispunjava.\n"Lica koja ostvaruju pravo na 40 odsto subvencije za utrošenu vodu prilažu samo jedan od potrebnih dokumenata, a to je da >> Pročitaj celu vest na sajtu B92 << u porodici imaju bar jedno nezaposleno lice ili penzionera. Ostali, ukoliko rade i imaju decu, prilažu izjavu da ne plaćaju ekstra porez na dohodak građana tako da i oni imaju pravo na subvenciju", kazao je Đordjević.\n"Za 95 odsto subvencija računa za utrošenu vodu i iznošenje smeća uglavnom se obračunava prihod porodice koji ne sme da bude veći od nivoa socijane sigurnosti ili da su korisnici novčane socijalne pomoći. Zatim lica koja ostvaruju pravo na tudju negu i pomoć, kao i lica sa pravom na boračku i invalidsku zaštitu", istakao je Đordjević.\nOve subvencije Paraćin je uveo 2013. godine, a prošle godine u opštini je 6.957 domaćinstava ostvarilo pravo i koristilo budžetske subvencije komunalnih usluga.


Skup u Budvi: Ko je krivac i gdje je rješenje za evropsku krizu\nZašto projekat zajedničke valute u EU nema čvrste temelje, što su mogući izlazi iz krize s aspekta političara i ekonomista, i da li je u srcu ekonomske krize - kriza politike EU, to su pitanja na koje smo odgovore potražili na međunarodnoj ekonomskoj konferenciji u Budvi.\nProjekat zajedničke evropske valute je od vanrednog političkog značaja ali nije građen na čvrstim temeljima jer monetarnu nije pratila i fiskalna unija. Ta sistemska greška je udesetrostručila posljedice kolapsa svjetskog finansijskog sistema, ocjenjuje izaslanik EU za Balkan Jelko Kacin.\n"Zajednička valuta je projekat od neprocjenjivog političkog značaja i on mora biti sačuvan. Ovo pitanje je od takvog značaja da je NATO samit prošle sedmice raspravljao o krizi euro zone kao da se radi o nekom Afganistanu", kazao je on.\nZa Kacina suština krize nije ekonomsko već političko pitanje.\n"Iznad svega potrebno je ustanoviti fiskalnu uniju kako bi se euro stavio na zdrave noge. Značajan dio suvereniteta država članica bi morao da bude predat Briselu kako bi se formirala fiskalna unija i tu leži otpor prihvatanju pravih mjera za izlazak iz krize. Taj otpor je politički i taj otpor nije puko neslaganje o ekonomskim mjerama. Radi se o političkom suprotstavljanju", rekao je Kacin.\nEkonomista bečkog Instituta za međunarodne ekonomske odnose Vladimir Gligorov kaže da je krivac za evropsku krizu loše stanje u bankama i korporacijama.\n"Ključni problem u EU nijesu toliko javni dugovi koliko je stanje u bankarskom sistemu i u korporacijama, kao što je veoma verovatno slučaj u Grčkoj, Španiji. Ukoliko imate nesolventne banke ili su klijenti tih banaka nesolventni onda je vrlo teško nešto postići fiskalnom ili bilo kojom drugom politikom. Ne možete nesolventnost rješavati štampanjem para", ističe Gligorov.\nRješenje može biti u otpisu dugova, ali niko u EU ne želi da preuzme tu obavezu, kaže Gligorov.\n"Najjednostavnije bi bilo da se ti dugovi otpišu i taj proces podrazumeva da neko podnese te troškove. Pošto je to međudržavni problem u EU niko to ne želi i to u suštini održava ovu krizu. Dok se bankarski sektor, a preko njega i korporacijski sektor, ne saniraju u EU teško da će se nešto postići svim ovim ugovorima, sporazumima i tako dalje", ocenjuje on.\nZa razliku od većine ekonomista koji upozoravaju na opasnost dubine krize eurozone Karl Fin, privrednik koji se bavi osiguravajućim društvima optimista je kada govori o regionu.\n"Ove zemlje su dobro pripremljene za krizu i imaju manje posljedice nego zemlje Zapadne Evrope ili SAD. Sada vidimo da se one brže i oporavljaju i zato imamo pozitivna očekivanja od daljeg razvoja ekonomskih procesa", naglasio je Fin.\nI Jelko Kacin je optimista ali samo u slučaju uspostavljanja fiskalne unije evropskih zemalja.\n"Dozvolite mi da budem optimista jer sam kao političar plaćen da budem optimista. Svaka kriza jeste na izvjetan način i prilika. Ukoliko bude dovoljno političke volje za kreiranje fiskalne unije cijela EU i čitav kontinent bi se našao u fundamentalno drugačijoj poziciji. Ekonomsko i političko približavanje zemalja članica bi se ubrzalo, a ideja ujedinjenog i demokratskog kontinenta bi bila osigurana i ojačana", kazao je Kacin.


Počinje izrada treće Strategije reforme javne uprave | EurActiv Serbia\n"Do sada smo uspeli da državnu upravu kreiramo kao servis građana. Mnoge evidencije su digitalizovane, omogućeno je mnogo elektronskih servisa, a 320 organa i institucija razmenjuje podatke iz službenih evidencija preko sistema eZUP, umesto građana", rekao je Ružić.\nDodao je da su doneti ključni zakoni koji su pomogli efikasniji rad javne uprave: o opštem upravnom postupku, o inspekcijskom nazoru, o eUpravi. Počela je i realizacija projekta "jedinstvenih upravnih mesta" od kojih je prvo otvoreno pre mesec dana u Lazarevcu.\n"Reformu javne uprave se ne radi zbog ulaska u EU, već zbog interesa države i građana. Zato je važno da se tome posvetimo i da ne obraćamo pažnju na političke implikacije koje bi mogle da služe samo kao argument da nešto nismo završili", kazao je Ružić.\nOn je istakao i da ima još dosta da se radi na poboljšanju javne uprave, a kao jedan od izazova naveo dvostruko vođenje procedura - i u paprnoj i u digitalnoj formi, koje usporava rad službenika na pružanju usluga građanima.\nKako je objasnio, "uvođenje savremene javne uprave je preduslov za demokratsko upravljanje državom, zasnovano na principima vladavine prava, ali i preduslov za privredni razvoj".\n"Srbija lepo napreduje, ali to ne znači da je sve urađeno, jer je to dug proces. Sada je trenutak kada javna uprava Srbije treba da uloži dodatne napore u vezi sa već usvojenim propisima i poradi na jačanju kapaciteta uprave uz informisanju građana o njihovim pravima", kazao je Engstrom.\nPomoćnik ministra za evropske integracije Branko Budimir naglasio je da je reforma javne uprave "fundamentalna reforma koja je pretpostavka za efikasno sprovođenje svih ostalih reformi i strategija" i da je to prioritetna oblast u procesu priključivanja EU.\n"Sprovođenje reforme javne uprave je zato zahtevno i izazovno i administrativno i finansijski", kazao je on i dodao da je zbog toga važna podrška partnera iz EU.\n"U toj reformi se prati čitav budžetski ciklus. U svim segmentima koje obuhvata reforma javnih finansija postignut je napredak, poput unapređenja kredibiliteta makroekonomskih prognoza, srednjoročno planiranje budžetskih korsnika, unapređenje programskog budžetiranja, transformacija poreske uprave, poboljšanje finansijske kontrole javnih sredstava, javnih nabavki i unapređenja nadzora i kontrole javnih sredstava, uz podršku Državne revizorske institucije i Skupštine Srbije", rekla je ona.\nVenecijanska komisija pozdravila ustavne amandmane, pozvala na trajno učešće opozicije


BLIZU ANGAŽMANA: Bivši napadač Zvezde i 'zlatni orlić' u Ukrajini - Domaći fudbal, Fudbal, Evropske lige, Transferi, The Best Of\nHotSport»Domaći fudbal, Fudbal, Evropske lige, Transferi, The Best Of»BLIZU ANGAŽMANA: Bivši napadač Zvezde i ‘zlatni orlić’ u Ukrajini\nBLIZU ANGAŽMANA: Bivši napadač Zvezde i ‘zlatni orlić’ u Ukrajini\nDarko Noveski| 2018-01-21T13:01:58+02:00\t21. jan 2018. 13:00|0 komentara|HotSport\nPosle Spartaka iz Subotice, Crvene zvezde i Bežanije sledi epizoda u Ukrajini, mada posao još uvek nije završen.\nStefan Ilić je u Crvenu zvezdu stigao iz Spartaka kao jedan od najperspektivnijih igrača Superlige Srbije. Ipak, kod trenera Miodraga Grofa Božovića nije uspeo da se nametne, govorilo se o transefru ili pozajmici u Radnički iz Niša, ali do toga nije došlo.\nStefan Ilić je prethodnih šest meseci proveo u Bežaniji gde je odigrao šest mečeva. Sada se nalazi na probi u ukrajinskoj Aleksandriji i postigao je gol na utakmici protiv Sepsija. Videćemo da li će mu on pomoći da na kraju dobije ugovor.\nStefan Ilić je bio član ‘zlatnih orlića’ i odigrao je 25 minuta u finalu protiv Brazila, šta više učestvovao je kod pobedonosnog gola Nemanje Maksimovića.\nTAGOVI: Stefan Ilić, Bežanija, Aleksandrija


Vučurević: Nekolicina mahalskih političara zarobila je PDP - Leutar.net\n31. oktobra 2021. LEUTAR Hercegovina, Vijesti 0\nTREBINJE – Bivši član PDP-a Slavko Vučurević istakao je da je ova partija zarobljena od nekolicine ljudi, nedoraslih, mahalskih, prizemnih političara koji u životu nikad nisu radili, niti znaju šta da rade.\n„Danas u Predsjedništvu PDP-a imate jednu trećinu pohlepnih i par slobodmislećih koji ne mogu da dođu do izražaja. Pohlepni su na platnom spisku i čekaju da li će se pojaviti neka funkcija da je zauzmu“, rekao je Vučurević i dodao da mu je Mladen Ivanić nekada rekao da je PDP partija za pet-šest ljudi.\n„Vrlo vješto iz partije su izgurani privrednici, doktori nauka i ugledni građani na račun Branislava Borenovića, Igora Crnatka i njima sličnih. Branislav Borenovića je od biznisa imao kiosk sa svojim partijskim drugom Igorom Crnatkom, odnosno neki butik, a mentor im je bio Mladen Ivanić, profesor ekonomije, i na kraju je taj biznis propao ali su se uvijek vješto držali partije i partijske kase“, istakao je Vučurević.\n„Shvatio sam to kao ruganje i meni i svim članovima PDP-a, građanima Trebinja i cijele Hercegovine“, naveo je Vučurević, dodavši da je zatražio obrazloženje od Borenovića za to ruganje i poniženje njega lično, ali i građana Trebinja.\n„Ljubiši Kruniću sam spasio život kada je imao problema sa alkoholom, a Milorad Dodik mu je zaposlio sestru mjesec dana nakon što je išao da ga zamoli da mu pomogne. I on danas napada i mene i Dodika, i ja ću se zahvaliti Miloradu Dodiku što je pomogao toj časnoj i poštenoj ženi“, istakao je Vučurević.\n„Neću se libiti da podržim bilo koji projekat koji se odnosi na razvoj Trebinja i Hercegovine i neću biti dio mahalske priče, već ću da radim za dobrobit svojih sugrađana“, rekao je Vučurević.


Dnevni bilten 27.08.2018.\nMinistarstvo spoljnih poslova Dnevni bilten RSS\nDAČIĆ: SRBI U CRNOJ GORI TRPE TORTURU I DISKRIMINACUJU\nPODGORICA, 25. avgusta 2018. (Beta) - Nova srpska demokratija (NOVA) Andrije Mandića saopštila je 25. avgust da ministar spoljnih poslova Srbije Ivica Dačić sa zabrinutošću gleda na seriju poteza zvanične Podgorice u kojima prepoznaje torturu i diskriminaciju nad građanima Srbije u Crnoj Gori, kao i nad Srbima u toj zemlji, saopšteno je iz te stranke posle susreta njenog lidera sa Dačićem u Beogradu. "Izražavam bojazan da se radi o smišljenom projektu, o mogućoj organizovanoj političkoj akciji usmerenoj protiv srpskog naroda. Državljani Srbije trpe maltretiranje od strane crnogorskog sudstva i tužilaštva, bezrazložno se pritvaraju, neki su godinama u pritvoru, drugi imaju zabranu izlaska iz Crne Gore, kazao je Dačić, a saopštila Nova srpska demokratija. Po navodima te partije šef srpske diplomatije je ocenio da je posebna priča diskriminacija nad Srbima iz Crne Gore kojima se pokušavaju uskratiti sva moguća prava. "Od zapošljavanja do toga da im se zabranjuje upotreba srpskog jezika u školama, na udaru se nalazi SPC, progone se politički lideri Srba... Nema primera u Evropi u 21. veku, da je jedan narod u tako lošem položaju, kao što su to Srbi u Crnoj Gori", kazao je Dačić. Lider NOVE Andrija Mandić saglasio se sa Dačićem i saopštio niz podataka koji "potvrđuju da se Srbi u Crnoj Gori nalaze pod strahovitom državnom torturom". "Crna Gora se želi okrenuti naopako i postaviti na neke temelje na kojima nikada nije bila, i na kojima ne može opstati jer se okreće protiv sebe, svoje istorije i tradicije. Naša obaveza i dužnost je da branimo naš narod, srpski jezik, crkvu, istoriju, tradiciju, da pružimo otpor na svakom mestu gde smo napadnuti i pokažemo žilavost kao i do sada", kazao je Mandić. Dodaje se da je Mandić izrazio zadovoljstvo zbog toga što je vlast u Srbiji prepoznala tešku situaciju i iskazala spremnost da pomogne Srbima u Crnoj Gori.\nBEOGRAD, 26. avgusta 2018. (Beta) - Predsednik Srbije Aleksandar Vučić sastao se u Beču, pred početak EU samita u Alpbahu, sa austrijskim kancelarom Sebastijanom Kurcom, evropskim komesarom za proširenje Johanesom Hanom i Hašimom Tačijem, saopšteno je iz Predsedništva Srbije. Kancelar Kurc je rekao da su za Austriju, trenutno predsedavajuću zemlju EU, prioriteti politika proširenja i susedstva, bezbednost i migracije. On je izrazio podršku dijalogu Beograda i Prištine i naveo to kao osnovni preduslov za pristupanje EU. Kurc je rekao i da Austrija podržava evropsku perspektivu svih zemalja Zapadnog Balkana. Vučić je rekao da je za Srbiju i region podrška Austrije važna.\nVUČIĆ: BEZ DETALjA O KIM DOK SVE NE BUDE DOGOVORENO\nALPBAH, 26. avgusta 2018. (Beta) - Predsednik Srbije Aleksandar Vučić izjavio je 26. avgusta u Alpbahu, u Austriji, gde je učestvovao na Evropskom forumu, da neće iznositi detalje o procesu normalizacije odnosa Beograda i Prištine dok sve ne bude dogovoreno. Na zajedničkoj konferenciji za novinare s predsednicima "Kosova", Austrije i Slovenije, Hašimom Tačijem, Aleksanderom van der Belenom i Borutom Pahorom i evropskim komesarom za proširenje Johanesom Hanom, Vučić je rekao da se nada da će dijalog Beograda i Prištine biti nastavljen jer bi eventualno rešenje imalo pozitivan uticaj na ceo region. "Nadam se da ćemo biti u mogućnosti da nastavimo s razgovorima. Ne mogu da iznosim detalje jer ništa nije dogovoreno dok sve ne bude dogovoreno, što je moto (šefice evropske diplomatije) Federike Mogerini", kazao je Vučić. On je naveo i da je 25. avgusta imao sastanak s Tačijem, uz posredovanje austrijskog kancelara Sebastijana Kurca i komesara Hana. Ponovio je da bi eventualni dogovor Srba i Albanaca bio ogromno dostignuće za ceo region jer bi zbog toga postao odlično mesto za ulaganja. "Moramo da rešimo problem sa Albancima u korist oba naroda i celog regiona. Srbi i Albanci su dva najveća naroda u regionu. Iako sam i dalje pesimista, jer vidim mnogo problema i nisam siguran da će građani Srbije podržati dogovor, u slučaju postizanja sporazuma, rešićemo problem koji postoji više od dva veka", rekao je Vučić. Srpski predsednik je ponovio da je potrebno naći rešenje koje ne bi bilo jednostrano i koje bi bilo bolno za obe strane, jer onda svi mogu da budu i malo zadovoljni i malo nezadovoljni. "Da Srbija prizna Kosovo, a da ne dobije ništa, to se neće dogoditi u narednih 100 godina. Ako misle da zamrznuti konflikt može da traje stalno, ne može. Jednog dana će se odmrznuti i onda imamo rat, što niko ne želi", naveo je Vučić. Predsednik Srbije je rekao da se nada da će dobiti veću podršku EU u procesu nalaženja rešenja kosovskog problema. "Dogovor bi bio ogroman korak za ceo region, ali ne možemo to da ostvarimo bez podrške cele EU", kazao je Vučić. Dodao je da od Austrije, predsedavajuće EU do kraja godine, očekuje podršku u dijalogu Beograda i Prištine.\nTači je na zajedničkoj konferenciji za medije ponovio da nijedna zemlja ne treba da se plaši potencijalnog mirovnog sporazuma sa Beogradom, ni ako on bude podrazumevao korekciju granica. "Kosovo i Srbija neće biti ni prvi ni poslednji koji su vršili korekciju granica u cilju rešenja konflikta", naveo je Tači. On je ocenio da bi eventualni dogovor predstavljao istorijski uspeh i upozorio da će u suprotnom ostati otvorena mnoga pitanja na celom Balkanu. "Vreme je da brže napredujemo. Dijalog i pregovori sa Aleksandrom Vučićem su teški. Imamo velike razlike u stavovima o mirovnom sporazumu, ali smo opredeljeni za nastavak razgovora i razmatranje brojnih opcija", rekao je Tači.\nEvropski komesar Johanes Han izjavio je na istoj konferenciji da EU snažno podržava proces proširenja na Zapadni Balkan i ocenio da je od predstavljanja Strategije proširenja Unije u februaru ostvaren veliki napredak u regionu. "U EU smo shvatili da je briga o evropskim zemljama naša odgovornost, da ne treba da prepuštamo drugima da rešavaju probleme na našem kontinentu", rekao je Han. Naveo je da EU ne može da prima nove članice dok one ne reše bilateralne konflikte, što je potvrdio i austrijski predsednik van der Belen, rekavši da otvorena bilateralna pitanja ne mogu da se unose u EU i da treba da budu rešena pre članstva u Uniji.\nVan der Belen je kazao da će dijalog Beograda i Prištine biti jedan od prioriteta Austrije tokom predsedavanja EU i dodao da je uveren da treba iskoristiti postojeći trenutak za napredak u pregovorima. "Sinoć se nešto dogodilo. Imam utisak da sam prisustvovao istorijskom trenutku", rekao je van der Belen, imajući u vidu panel "Nove perspektive proširenja EU" na kojem su Vučić i Tači govorili i sedeli jedan pored drugog.\nPredsednik Slovenije Pahor naveo je da je potrebno podržati proces dijaloga Beograda i Prištine i poštovati eventualni dogovor ako bude postignut. "Ako dogovor bude postignut, region ima svetlu budućnost. Znam koliko je to teško, ali prepoznajem privrženost Vučića i Tačija da dođu do održivog rešenja", kazao je Pahor.\nALPBAH, 25. avgusta 2018. (Beta) - Predsednici Srbije i Kosova Aleksandar Vučić i Hašim Tači 25. avgusta su na Evropskom forumu u Alpbahu pozvali međunarodnu zajednicu da podrži eventualno rešenje do kojeg bi se došlo u pregovorima o normalizaciji odnosa Beograda i Prištine. Vučić je na panelu "Nove perspektive proširenja EU" apelovao na međunarodnu zajednicu da dozvoli Srbima i Albancima da sami reše kosovsko pitanje i izrazio nezadovoljstvo zbog želje drugih zemalja da utiču na sadržaj eventualnog sporazuma Beograda i Prištine, dok je Tači podršku zatražio pošto, kako je rekao, rešenje koje bi proisteklo iz dijaloga nikog neće ugrožavati. Na panelu na kojem su, između ostalih, učestvovali i evropski komesar za proširenje Johanes Han i predsednici Slovenije i Austrije Borut Pahor i Aleksander van der Belen, Tači je rekao da nijedna zemlja ne treba da se protivi sporazumu Srbije i "Kosova", ni ako bi on podrazumevao korekciju granica. "Sada je vreme za obavezujući pravni sporazum Kosova i Srbije, imamo odškrinut prozor koji treba da iskoristimo. To nije lako uraditi, veoma je teško. Potrebna nam je podrška svih koji žele da vide Zapadni Balkan u EU", rekao je Tači pre obraćanja Vučića. Tači je rekao da je s Vučićem razmatrao "svaku moguću opciju" za rešenje kosovskog pitanja, uključujući korekciju granica i dodao da ona u potencijalnom sporazumu ne bi išla duž etničkih linija. "Uveravamo da sporazum u tom scenariju neće ići duž etničkih linija. Kosovo će ostati multietnička zajednica s najvišim standardima manjinskih prava, a isto važi za Srbiju", kazao je Tači. Vučić je ocenio da se eventualni dogovor Beograda i Prištine tiče samo Srba i Albanaca i dodao da o dijalogu Beograda i Prištine "svi više brinu od Srba i Albanaca". "Sada pokušavamo da napravimo nešto što je od izuzetnog značaja za našu budućnost, nešto što je veoma važno i za Albance. Mi moramo da živimo zajedno, mi smo dva najbrojnija naroda na Balkanu. Ako mi ne možemo da rešimo, ko će. Čujem glasove iz Londona kao da su oni više zainteresovani za našu budućnost od nas samih", kazao je srpski predsednik. Ocenio je da bi eventualni sporazum o rešenju kosovskog pitanja bio "neverovatno dostignuće", ali je dodao da je "skeptičan" da će on biti postignut. Tači je naveo da je za Zapadni Balkan "veliko dostignuće" to što je dijalog ušao u konačnu fazu ka sporazumu o normalizaciji i pomirenju i ocenio da "niko ne treba da se plaši mirovnog sporazuma Srbije i Kosova", jer bi "uzajamno priznanje" Kosova i Srbije imalo pozitivan uticaj na ceo region. "Mi nismo problematični momci, mi želimo da postignemo sporazum", dodao je Tači. Vučić je rekao da zbog nastojanja da reši pitanje KiM ima mnogo protivnika u Srbiji, među kojima je veliki broj crkvenih velikodostojnika, da ga opozicija optužuje da je izdajnik, a da ga u inostranstvu mnogi predstavljaju kao zagovornika takozvane "Velike Srbije". "A ja samo želim mir i stabilnost u regionu, i sada kada smo počeli da pričamo o suštinskim stvarima, pitate nas šta vi to radite. Zašto vas se to tiče, radimo nešto za našu budućnost", rekao je Vučić. Ukazujući na težinu kosovskog problema, on je upitao i šta su granice Srbije, a šta "Kosova". "Mi smatramo Kosovo delom Srbije, a oni ga smatraju nezavisnom državom. Pola zemalja sveta kaže da je Kosovo nezavisno, a pola, među kojima je pet članica EU, da je ono deo Srbije. Kako ćemo to da rešimo", naveo je Vučić.\nEvropski komesar Johanes Han ukazao je na važnost činjenice da su Vučić i Tači privrženi rešavanju problema i ocenio da je od izuzetnog značaja da oni sami dođu do rešenja. "Bilo je značajno videti da postoji snažna privrženost da rešite problem, a ne da čekate pritisak spolja. Nametanje rešenja spolja nikad nije održivo rešenje i to se može videti u drugim delovima sveta. Izuzezno je važno da sami nađete rešenje", rekao je Han. Han je dodao da svako rešenje mora da vodi stabilnosti u regionu i da je to "ono što međunarodna zajednica želi".\nPredsednik Austrije Van der Belen je naveo da Srbima i Albancima treba dozvoliti da se dogovore i dodao da promena granica duž etničke linije nije održivo rešenje, već da može da da rezultate samo kratkoročno. Van der Belen je naveo da EU neće biti potpuna bez integracije Zapadnog Balkana i da se sada pruža jedinstvena prilika da se to ostvari.\nSlovenački predsednik Pahor je rekao da je sada povoljan trenutak za Zapadni Balkan, pošto je EU posle dužeg perioda pitanje proširenja ponovo stavila među prioritete. Vučić i Tači će se 7. septembra sastati u Briselu sa visokom predstavnicom Federikom Mogerini u okviru dijaloga o normalizaciji odnosa.\nBEOGRAD, 25. avgusta 2018. (Beta) - Velika Britanija smatra da rasprava o mogućem razgraničenju ili razmeni teritorija između "Kosova" i Srbije, mora uzeti u obzir sva pitanja, rizike i cenu koje te teme otvaraju, izjavio je 25. avgusta ambasador te zemlje u Srbiji Denis Kif. U izjavi za Radio Slobodnu Evropu, on je precizirao da za Veliku Bitaniju promena granica i razmena teritorija na Balkanu donosi rizik. "Kada posmatramo ideje koje proizilaze iz diskusije, o razmeni teritorija ili o promeni granica, mi vidimo rizik i cenu koju ta ideja nosi sa sobom i smatramo da se to mora razumeti i da se mora razgovarati o tome", objasno je Kif. On je kazao da bilo koja ideja koja proiziđe iz dijaloga Beograda i Prištine mora biti realna i dostižna. "Morate se zapitati kako će ona doprineti unapređenju života ljudi na terenu, kako će doprineti napretku u regionu, kako će se uklopiti u dešavanja na međunarodnoj sceni", rekao je Kif. Upitan da objasni zašto se zemlje Zapada nisu pobunile protiv promena granica na Balkanu kada je 2008. godine "Kosovo" proglasilo nezavisnost, Kif odgovara da je pitanje nezavisnosti "Kosova" tada bilo odlučeno. "To je bilo tada. Ono čime se bavimo danas, jeste kako da se postigne napredak. Razmišljamo o budućnosti. Razmišljamo kako da zemlje u regionu, naročito Srbija i Kosovo, krenu napred, kako da unaprede život svojih građana, kako da nastave sa neophodnim reformama kako bi se pridružili EU", objasnio je Kif. Komentarišući to što pitanje Kosova i Metohije više nije stalna tačka rasprave u Savetu bezbednosti, on je rekao da nije potrebno da se o KiM diskutuje toliko često kao što je to do sada bio slučaj. "Diskusija koju smo do sada imali nije uvek, na žalost, doprinosila napretku u dijalogu. Naš predlog je bio da se dogovorimo o drugačijoj dinamici. Ali to je debata koja se vodi u Njujorku. U suštini, moramo biti sigurni u to na koji način Savet bezbednosti može pozitivno da da svoj doprinos", rekao je Kif.\nBOLTON: SAD NE ISKLjUČUJU TERITORIJALNE KOREKCIJE IZMEDjU SRBIJE I KOSOVA\nKIJEV, 24. avgusta 2018. (Beta) - SAD se neće uključivati u raspravu oko ideje o razmeni teritorija između Srbije i "Kosova", ali ne isključuju mogućnost korekcije granica, izjavio je u Kijevu savetnik predsednika SAD Donalda Trampa za nacionalnu bezbednost Džon Bolton. "Postoje novi znaci da obe vlade veoma tiho možda žele da o tome pregovaraju. Američka politika je da ako dve strane mogu da se o tome međusobno dogovore i postignu sporazum, mi ne isključujemo teritorijalne korekcije. Zaista nije na nama da to kažemo", rekao je Bolton odgovarajući na pitanje novinara Radija Slobodna Evropa. Bolton je rekao da se Vašington neće u to mešati, ali i da ne misli da će neko "u Evropi to sprečavati ako dve strane u sporu postignu uzajamno zadovoljavajuće rešenje". On je rekao da su SAD spremne da pomognu, ali da neće nametati rešenje spora između Srbije i "Kosova", za koji je rekao da je najvažniji na Balkanu. "Od raspada Jugoslavije, postoji mnogo dugotrajnih tenzija i rizika. Ali je nedavno ostvaren i napredak", rekao je Bolton, navodeći dogovor Skoplja i Atine oko imena Makedonije.


Nesagledive mogućnosti za izvoz srpske robe na tržište Evroazije | Agromedia\nNesagledive mogućnosti za izvoz srpske robe na tržište Evroazije\nPETAK, 15. FEBRUAR 2019\nIzvoz srpske robe, sirovina i proizvoda u Rusku Federaciju, Belorusiju i Кazhstan od 2017. godine premašuje milijardu dolara, s tendencijom rasta i količina i asortimana i čak saradnje u oblasti zajedničke proizvodnje.\nNedavno je potpisan i novi, izmenjeni Sporazum o slobodnoj trgovini između Srbije i Evroazijske ekonomske unije kojim su delegacije naše zemlje i država Evroazijske ekonomske unije proširile spisak roba za bescarinski izvoz. Tako da pored velikog izvoza jabuka, na tom spisku su se sada nale i kvalitetna srpska rakija, sirevi cenjenog geografskog porekla, probrana vina, hrana, ali i cigarete.\nNedavna poseta predsednika RF Vladimira Putina Srbiji takođe je rezultirala potpisivanjem više desetina sporazuma o saradnji i razmeni znanja, tehnologija, usluga i dobara, koja će nam, kako se očekuje, popraviti bledu krvnu sliku. Posebno ako se uzme u obzir pojačano interesovanje investitora Unije za ulaganja u proizvodnju u Srbiji. Brojna delegacija privrednika iz Rusije imala je priliku da iz prve ruke upozna poslovni ambijent u Srbiji. A, prema najavama obe strane, kroz ''digitalni dijalog'', nagovešteno je interesovanje vodećih ruskih kompanija iz informatičkog sektora za ulaganja i investicije u Srbiji, najpre ''Rosatoma'' i ''Кasperskog''.\nTržište za sve privredne grane\nInteresni, prihodovni aspekt decenijske priče o saradnji i statusu povlašćene nacije, Srbije, u okviru Evroazijske unije, s posebnim akcentom na razvijanje saradnje sa Ruskom Federacijom, rezultirao je time da je Rusija po trgovinskoj razmeni izbila na poziciju trećeg stranog partnera.\nBescarinski režim, još uvek nedovoljno iskorišćen, otvara šanse najpre za izvoz hrane iz Srbije, ali i svih drugih roba, u poslednje vreme sve češće proizvedenih u kooperaciji sa uvoznicima iz Evroazijske unije. Ako ruski IT sektor koji posluje u Srbiji po zakonodavstvu domaćina zapošljava, kako kažu u Republičkoj privrednoj komori oko 1.500 radnika, teško je pretpostaviti broj onih koji u gotovo 1.900 izvoznih firmi žive od poslovanja sa Rusijom!\nNajveće interesovanje ruskog tržišta je od samog početka vladalo za uvoz prehrambenih proizvoda i sirovina, tako da je šansa za podizanje agrara i stočarske proizvodnje u nas podsticana na najdirektniji način – prodajom za stvarni novac. Uz otvaranje neograničenih mogućnosti da se uz sveže voće i povrće, meso i prerađevine od mesa, mleko i mlečne proizvode, uvoz proširi i na, recimo, proizvode tekstilne i pamučne industrije i ostalih privrednih grana.\nIzvoz u Rusiju - državni projekat\nVeć potisivanjem prvog Sporazuma o slobodnoj trgovini sa zemljama Evroazijske unije, izvoz srpske robe na tržište od bezmalo 200 miliona ljudi pokrenuo je zamajac voćarske i povrtarske proizvodnje. Dodatni podsticaj dala je mera Vlade Ruske Federacije o zabrani uvoza proizvoda iz Poljske zbog prekoračenja propisanog nivoa upotrebe pesticida i nitrata i nedozvoljenih sadržaja u proizvodima. Svojim kvalitetom srpska poljoprivredna proizvodnja, oprezno naslonjena na domaće standarde zadovoljila je zahteve kupaca iz Rusije i time sebi otvorila vrata za rast izvoza.\nSrpski proizvođači jabuka su već 2014. godine izvezli u prvom polugodištu 32,4 hiljada tona ovog voća, duplo više nego u prethodnoj godini. Za tri naredne godine izvoz roba iz Srbije za tržište Rusije i Evroazijske unije će se utrostručiti i 2017-e preći magičnu granicu od milijardu dolara, koja i dalje beleži rast.\nSaradnja je građena ogromnim naporima države da je pretvore u državni projekat, te je tako preko Privredne komore Srbije, u saradnji sa nadležnim organima i komorama Ruske Federacije učinjeno više krupnih koraka u međusobnim susretima na najvišem niovu i u rangu dogovora delegacija privrednika.\nPoseta potpredsednika Ruske vlade Dimitrija Rogozina Srbiji 2015. godine dokazala je da postoji obostrani strateški interes da se privredna saradnja razmahne. Pored brojnih ugovora, podstaknuto je interesovanje najvećih ruskih trgovačkih lanaca da u svojim objektima prodaju proizvode iz Srbije. Posredovanje Кoordinacionog centra za podršku izvoznicima u Rusiju dalo je rezultata. Za zahtevnog ruskog kupca i ogromno tržište valjalo se izboriti propisima, nadzorom, carinskim kontrolama uvoza koji je povremeno kvario poslove domaćem proizvođaču.\nŠanse su otvorene i saradnjom sa regionima, učešćem na prestižnim sajamskim manifestacijama kao što je Ekonomski forum u Sočiju sa pratećim mini sajmom srpskih proizvođača ili prestižnom WorldFood Moscow – na kojem je s jeseni prošle godine učešće uzelo 13 srpskih kompanija koje su potpisale tri važna izvozna posla višemilionske vrednosti.\nPonovo na trasi Južnog toka?\nDanas redovnim kontingentima srpski proizvodi stižu do rafova supermarketa najvećih trgovinskih lanaca kakvi su, recimo ''Tander Magnit'' ili ''Metro'' keš end keri. Samo ''Magnat'' poseduje 8.500 prodajnih objekata, od čega 170 hipermarketa u kojima radi 220.000 zaposlenih i špediciju od 5.000 kamiona.\nRazdaljina od najmanje 2.500 kilometara od Srbije do Moskve i drugih regiona Rusije nije prepreka. Radi se na ubrzanju plovnih puteva rekama. A oživljava i ideja o izgradnji kraka međunarodnog gasovoda Južni tok, koji će Srbiju vratiti na energetsku trasu Evrope, pored brojnih koristi prirodnog i jeftinog energenta neophodnog staklenicima i objektima za stočarsku proizvodnju.\nPerspektive saradnje sa zemljama Evroazijske unije za razvoj poljoprivredne proizvodnje, ali i drugih privrednih grana, zavisno od interesovanja tržišta, su nesagledive.\nOgromno tržište ne samo što može da ''guta'' kvalitetnu srpsku proizvodnju, već može da motiviše i drugu stranu da investira u sunčanu i plodnu Srbiju. Nije teško predvideti koristi statusa povlašćene nacije, a ni napredak partnera sa Istoka na listi vodećeg u trgovinskoj razmeni.\nAutor Novinar Žana Živaljević\nNovinar i publicista, zaljubljena u prirodu, selo i stare običaje, sve što je vezano za zemlju, polje i nebo. Rodom s Kosova i Metohije. Zemlje livada, polja i šuma i najstarije tradicije, koja uvek inspiriše. Zaljubljena u rad, pored redovnog novinarsk\nIzvoz robe u Rusiju\nPrehrambena industrija 01. april 2020.\nNaš potencijal ZA IZVOZ: Ovi orašasti plodovi su najtraženiji u Evropi!\nEvropa ne može sama da zadovolji svoje potrebe za prerađenim voćem i povrćem, kao i za orašastim plodovima. Šta najviše uvoze možete saznati ovde.\nPrehrambena industrija 22. decembar 2019.\nIzvoz SMRZNUTOG VOĆA za Evropu - Kakav kvalitet ploda se traži?\nEvropska unija je najveće tržište smrznutog bobičastog voća na svetu, a njihov uvoz i potrošnja se neprestano povećavaju\nPrehrambena industrija 19. decembar 2019.\nOve kompanije imaju DOZVOLU da izvoze meso u EU\nEU jeste vrlo atraktivno tržište za proizvođače mesa i mesnih prerađevina ali je regulativa i snalaženje u njoj kamen spoticanja većine proizvođača.


Uoči predsedničkih izbora i neizbežnog odlaska vlastodršca\nTone Vođa, a lađa se ljulja\nVođina družina se pet godina oslanjala samo na grupa prevaranata i hohštaplera a ne na one kojima su interesi naroda i države iznad svega. Sa "vučićevcima" na čelu, ovaj narod nema budućnost, a opstanak Srbije je upitan. Zato je tako teško poverovati u poštene izbore koji slede, a još teže da će Vođa prihvatiti neizbežni poraz i sve to isključivo u interesu naroda i države. Ratni veterani pozivaju građane da masovnim izlaskom na predsedničke izbore sruše diktatora i njegovu "kolibu od slame" koju je sam sebi već potpalio\nBurna vremena nam slede. Srbija se našla u vrtlogu značajnih političkih događanja na unutrašnjem planu, regionalnom ali i globalnim procesima izazvanim promenama na svetskom nivou. Analizirajući te događaje, realan je strah da srpski brod kroz ovu oluju nema ko da sprovede do bezbednih voda. Na žalost srpska "politička elita" koja bi trebalo da upravlja ovim brodom nije sposobna ni za upravljanjem čamcem na vesla a kamoli nosačem aviona ili krstaricom zvanim Srbija.\nGovor samozvanog Vođe Aleksandra Vučića u Prokuplju, povodom 100 godina Topličkog ustanka, je potpuni dokaz nesnalaženja na komandnom mestu u olujnim vremenima. Jasno je da je pokušao da iskoristi rodoljublje ovog naroda da prikrije svoje izdajničke poteze kao što su Briselski sporazum, kojim je faktički priznata nezavisnost KiM. U njegovom bljutavom nastupu više puta je pomenuo da narod neće predati Kosovo i Metohiju, što je tačno ali on i Dačić su to već uradili i zato ne treba da nas čudi što Albanci rade to što rade i što nezavisnost KiM smatraju svršenim poslom i overenim pečatom i potpisom vrha srpske vlasti. Pozivanje na hrabrost srpskih boraca u Prvom, Drugom a za nas i u Trećem svetskom ratu, 1999. godine je jadni pokušaj da se sakrije činjenica da je pod vlašću ovog kapetana i njegovih posilnih položaj veterana, ratnih vojnih invalida i članova porodica poginulih boraca postao neizdrživ i slobodno mogu reći najgori u srpskoj istoriji a prenemaganje u govoru je služilo da se ovi rodoljubi još jednom prevare i glasaju za iste političare koji ih vode u ambis.\nNa našu sreću većina je shvatila bolnu činjenicu da danas žive na dnu srpskog društva i ispod svakog nivoa dostojanstva, napušteni od svih političara i svih koji treba da brinu o njima i njihovim potrebama i da im je budućnost sa njima crna da crnja biti ne može.\nTrude se Vučić i Vulin da prevare veterane, da će im biti bolje sutra, ako oni pobede ali "veterani znaju za jadac" i znaju da će im ako ovi ostanu bolje biti "malo sutra". Organizovanje kontra mitinga protiv protesta policije i vojske je najbolji dokaz nesposobnosti i ozbiljne bolesti onih koji upravljaju brodom jer je strah od gubitka vlasti ogroman. Korišćenje Dujovića, Marjanovića i Bradića u svrhu odbrane ovog režima i njegovih katastrofalnih odluka po veterane je samo dokaz neizbežne propasti i to već na aprilskim predsedničkim izborima. Što ih više pušta na televiziji Pink i Hepi, veterani kao najčasniji deo društva shvataju da im je suprotna strana bliža i da je spas za naš brod jedino u promeni kapetana i posade koja upravlja našim brodom. Milioni dinara iz budžeta koji pune svi građani Srbije se troše isključivo na one organizacije koji politički podržavaju Vulina i Vučića a ratni veterani od tih para nema nikakvu korist jer ovi milioni služe za zadovoljavanje ličnih potreba ovih pojedinaca koji za uzvrat po medijima pričaju gluposti i nikada nisu spomenuli ni jedan problem koje imaju bivši učesnici ratova. Paradoksalno, ali baš zahvaljujući njihovim demagoškim nastupima, većina veterana se okreće nama, priključuju nam se nove organizacije koji ne mogu da gledaju svoju propast ali i propast cele države i naroda.\nOvu propast celokupnog srpskog naroda ne može više da gleda ni po nama najveći rodoljub među srpskim političarima, Milorad Dodik čiji je uticaj u Srbiji veliki. Možda i zbog ovoga Vučić kroz suze saopštava kako će rezultati predsedničkih izbora biti neizvesni i da će njegova pobeda biti teška. Ako znamo da je Dodik najčešći gost od svih srpskih političara, kod čoveka kome Srbi najviše veruju, Predsednika Putina i da je najverniji izvršilac Putinovih političkih stavova, onda je i Vučiću jasno da su Dodikove reči posledica Putinovih stavova i da Vučića na mestu predsednika Srbije ni on ne želi da vidi.\nKao posledica istih procesa imamo i situaciju u Makedoniji ili BJRM. Predsednik ove nama susedne države i bliskog naroda, Đorđe Ivanov je shvatio igru koju igraju zapad, EU i NATO pakt, koji Albance koriste za destabilizaciju celog regiona i verovatno onu snagu koja treba da zapali fitilj sukoba kada to bude njima odgovaralo. Verovatno, a naše informacije to potvrđuju, u ovu igru se umešala Rusija i njen predsednik Putin na strani pravoslavnog makedonskog naroda i podržao predsednika Ivanova u odluci da ne da mandat za sastav makedonske vlade Zaevu koji je eksponent zlih sila.\nSvima nama je jasno ko će u toj igri pobediti sem izgleda našeg kapetana i njegovih posilnih koji se još nadaju da će im pobedu na izborima doneti Merkelova, Devenport ili Skot ali od tog posla nema ništa jer se i oni odriču dojučerašnjeg mezimčeta Vučića i neće mu biti dozvoljeno da pokrade izbore kao prethodni put. Jedina dilema koju imam je zašto je jedan od najboljih i najpametnijih političara na ovim prostorima, Rasim Ljajić dozvolio da bude u gubitničkom timu. Zato je Ivanov u mojim ali i u očima većine Srba veliki predsednik jer je iznad interesa NATO-a i EU postavio interese svog naroda i svoje države i nije podlegao pritisku Hana i Stoltenberga što bi u slučaju Srbije bilo nezamislivo jer naša vlast više uvažava interese naših neprijatelja koji su im pomogli da dođu do fotelja nego interese svog naroda i države. Još jedna velika lekcija svim političarima sa ovih prostora od strane Đorđa Ivanova je, došlo je do promene geostrateških okolnosti i interesa u celom svetu ali i na Balkanu. Poražene snage, pre svega na izborima u USA, još se batrgaju i prave haos kako bi Trampu otežali uspostavljanje novih odnosa ali je svakim danom jasnije ko pobeđuje u toj bici. Potonulom "kapetanu" izbušene srpske lađe, Vučiću, teško je da prihvati činjenicu da je igrao na gubitničku kartu i da je na tu lošu kartu stavio milijarde dolara koje je ogulio sa leđa ovog napaćenog naroda.\nVeći broj pogrešnih političkih poteza, kako na unutrašnjem planu tako i na međunarodnoj sceni, dovešće do neizbežnog gubitka vlasti a verovatno i do odgovornosti za mnoge izdajničke poteze, za mnogo kriminalnih aktivnosti, urušavanja institucija radi grabljenja neograničene vlasti, ugnjetavanja sopstvenog naroda naročito rodoljuba. Greške koje su napravili izborom saradnika će ih skupo koštati, naročito izborom takvih kao što je Vulin i njemu slični, što će na kraju dovesti do njihove ubrzane propasti. Danas je to očigledno: Vođina družina se oslanja samo na grupa prevaranata i hohštaplere a ne nama iskrene rodoljube i one kojima su interesi naroda i države iznad svega. Sa "vučićevcima" na čelu, ovaj narod nema budućnost, a opstanak Srbije je upitan. Zato je tako teško poverovati u poštene izbore koji slede, a još teže da će Vođa prihvatiti neizbežni poraz i sve to isključivo u interesu naroda i države.\nOčito, "kapetan" i njegovi potčinjeni nisu dobro sagledali opasnosti koje ih vrebaju, nisu shvatili da su postali stvarni neprijatelji državi i narodu u čije ime, makar formalno nastupaju.\nGospoda na vlasti su odgovorna za mnoge stvari koje su strateški bile bitne za Srbiju. Između ostalog, nisu uzvratili na vatru sa susednih brodova jer nisu shvatili odakle dolazi prijateljska vatra a odakle ona koja želi da nas potopi. S obzirom da nije bilo uzvratne vatre svi naši neprijatelji su pucali po nama jer nije bilo straha od posledica iz razloga što je samozvani "kapetan" sebe proglasio mirotvorcem, jedinim borcem za mir na ovim prostorima a nije izvršavao postavljene mu zadatke odbrane broda i posade. Njegovi saradnici u takvim okolnostima danas se spremaju da spašavaju živu glavu i gledaju da se ovajde što više, jer su ubeđeni da je potonuće pod komandom ovog kapetana neizbežno i vrlo blizu a za brod ih je baš briga.


Wiener Stadtische osiguranje: besplatni treninzi za decu sa dijabetesom u pet gradova u Srbiji - Sve o osiguranju\nWiener Stadtische osiguranje: besplatni treninzi za decu sa dijabetesom u pet gradova u Srbiji\n28. februara 2017.\tVesti 701 Pregleda\nKroz projekat „Sportom protiv dijabetesa“, Wiener Stadtische osiguranje je omogućilo deci oboleloj od šećerne bolesti besplatne sportske treninge u pet gradova u Srbiji. Ova osiguravajuća kompanija već drugu godinu podržava ovaj projekat kako bi doprinela unapređenju zdravlja dece, s obzirom na to da je Srbija vodeća zemlja u Evropi po broju dece mlađe od 14 godina koja imaju dijabetes, a fizička aktivnost je važna u prevenciji nastanka i u kontroli ove bolesti. Projekat realizuje sportski klub Vašarište iz Kragujevca, koji je ovu akciju započeo pre šest godina..\n„Kao i prethodne godine, besplatni treninzi biće na raspolaganju deci u Beogradu, Novom Sadu, Kragujevcu, a od ove godine proširili smo projekat i na Niš i Čačak,“ rekla je Dragana Nerandžić, rukovodilac službe za marketing u WSO.\nCilj akcije je istovremeno i da deca obolela od dijabetesa ne budu diskriminisana u svojim sredinama, a istovremeno će se raditi i obuka nastavnika kako da reaguju ukoliko u razredu imaju učenike obolele od ove bolesti.\nOd ove godine, projektu se priključio i Zavod za sport i medicinu sporta Republike Srbije, koji će obezbediti stručno-edukativnu podršku i praćenje psihofizičkog razvoja određenog broja dece uključenih u ovaj projekat.\nBesplatni treninzi su zasad dostupni osnovcima u Kragujevcu, Novom Sadu i Beogradu, od marta će biti i u Čačku, a od aprila i u Nišu.\nPrethodni tekst Sajamski popusti kod Dunav osiguranja\nSledeći tekst Dunav osiguranje Banjaluka zaključilo više od 100.000 polisa u 2016.\n3. novembra 2015.\t96,710


Nik Kejv otvorio 16. Slobodnu zonu - EU Delegacija u Srbiji\nBy Jovan objavljeno\t 06/11/2020 Projektne aktivnosti\nPremijerom filma Nick Cave: Idiot prayer u Beogradu, Novom Sadu i Nišu otvoren je 16. Filmski festival „Slobodna zona“. Ovogodišnja „Slobodna zona“ predstaviće filmove koji govore o želji za komunikacijom, potrebi pripadanja zajednici, prihvatanju, magiji dodira kao i oslobađanju od straha. Publika će imati priliku da pogleda filmove iz poznatih programskih linija Međunarodna selekcija, Regionalna selekcija – Horizonti Balkana, selekcija 14+, EU – zona promena i Ženska linija. Nova programska celina festivala je Green zone koja se bavi zaštitom i odnosom prema životnoj sredini.\nSlobodnu zonu su svečano otvorili Rajko Petrović, direktor festivala, Branka Pavlović, selektorka Međunarodnog programa i Ivan Bakrač, selektor Regionalnog programa – Horizonti Balkana. Rajko Petrović je najavio film kojim je otvoren festival, solo koncert Nika koji se, prema rečima direktora festivala, savršeno uklapa u osećanja i atmosferu koja trenutno vlada u čitavom društvu i najavio muzičku predstavu jednog od najboljih muzičara i umetnika u istoriji popularne muzike.\nOvaj muzički performans Nika Kejva snimljen je 19. juna 2020. neposredno posle ukidanja izolacije u Velikoj Britaniji sa minimalnom ekipom u potpuno praznoj dvorani palate Aleksandra, jednoj od omiljenih koncertnih lokacija u Londonu. Idiot Prayer je deo trilogije koju čine filmovi 20.000 dana na zemlji i Još jednom s emocijom.\nOvogodišnji festival pripremio je „do sada najbogatiji i najambiciozniji program“ koji sadrži oko 70 filmova koji će se prikazivati u bioskopima i onlajn preko filmske platforme KinoKauch.com, istakao je Petrović. Kinokauch je platforma na kojoj možete naći stotinu naslova najpopularnijih art house i dokumentarnih filmova nastalih poslednjih nekoliko godina. Instrukcije kako da gledate Slobodnu zonu putem ove online platforme možete pogledati u videu ispod:\nZahvaljujući se partnerima festivala direktor Slobodne zone najavio je ovogodišnje novine, a to su novi industry program Digitalni propeler koji je ogranizovan u saradnji sa Media deskom Kreativne Evrope u Srbiji, uz podršku Filmskog centra Srbije. Slobodnu zonu je kroz potprogram MEDIA podržala Evropska komisija u okviru programa Kreativna Evropa. Slobodna zona godinama neguje i saradnju sa evropskim festivalima dokumentarnog i igranog filma, pa su tako sa selekcijom svojih najboljih filmova na festivalu gostovali: FIDD Marsej iz Marseja, Dokufest iz Prizrena, Tempo festival iz Stokholma, This human world iz Beča, festival CPH:DOX iz Kopenhagena sa kojim je organizovana specijalna projekcija posvećena dvadesetpetogodišnjici pada Belinskog zida.\nU okviru programa Slobodna zona Junior, 2020. godine pokrenut je projekat Naše razlike su naša snaga sa namerom da se doprinese podsticanju, unapređenju i promovisanju vrednosti jednakosti, multikulturalizma, prihvatanja drugog i drugačijeg i poštovanja kulturne raznolikosti među mladima u Srbiji. Projekat Naše razlike su naša snaga, sprovodi Fond B92 kroz program Slobodna Zona Junior uz finansijsku podršku Evropske unije u okviru programa Podrška civilnom društvu Delegacije Evropske unije u Republici Srbiji, a sufinansiran je iz budžeta Republike Srbije – Kancelarije za saradnju sa civilnim društvom.\nOd 2016, srpske kompanije i organizacije su povukle preko tri miliona evra kroz različite konkurse potprograma MEDIA. Kreativna Evropa je do sada podržala tri filmska festivala u Srbiji (pored „Slobodne zone”, Evropski filmski festival na Paliću i Međunarodni festival dokumentarnog filma „Beldoks”), kao i 20 projekata posvećenih razvoju filma i televizije.


Kurir | nedelja 14. juli 2019. 09:00h\nNekadašnji fudbaler Crvene zvezde, čuveni Blagoj Georgijev, u pregovorima je sa produkcijom rijalitija "Zadruga 3", kako prenosi Kurir.\nBlagoj Georgijev • blagogeorgiev_official / Instagram\nKako prenosi spomenuti dnevni list, fudbaler koji je u karijeri zaradio impozantnih šest miliona evra dobio je pre dva dana poziv od produkcije, a ova ponuda mu se čini primamljivom zbog zabave i avanture, a ne zbog novca.\nOno zbog čega je slavni Bugarin zanimljiv produkciji je ne samo njegova neosporna popularnost nego i činjenica da je učestvovao u bugarskoj verziji "Velikog brata", gde je dokazao da je duhovit mladić, ali i veliki zavodnik.\nBlagoj je navodno veoma zainteresovan za učešće u "Zadruzi 3", ali ga jedino koči to što je njegova izabranica u drugom stanju, te bi svakako pronašao nekoga ko će brinuti o njoj ukoliko odluči da okuša sreću na imanju u Šimanovcima.\nGeorgijev je fudbalsku karijeru okončao pre godinu i po dana, a iza sebe ima dva propala braka i troje dece.\n"Tužiću televiziju": Voditeljka "Parova" šokirala izjavom!\n"Sa tom perikom si kao neka prostitutka": Stefan Karić iskritikovao Ivu Grgurić, svi u šoku!


MALI: "Iskra" uvodi red u sistem zarada kod korisnika javnih sredstava | Novosti.rs\n- Reč je o sistemskom proejktu koji menja način na koji radimo, i na koji se obračunavaju zarade svih zaposlenih kod korisnika javnih sredstava. To znači bolju i efikasniju kontrolu, smanjuje mogućnost greške i osigurava tačnost podataka. Dugo smo radili na ovom projektu, koji će predstavljati pravu revoluciju, i koji je za sve nas svojevrsan izazov, s obzirom na to da je reč o teškom poslu koji niko nije uradio decenijama unazad. On će se uvoditi fazno, najpre u sektor rada, zapošljavanja i socijalne politike, sektore kulture i pravosuđa, zatim u drugoj fazi u sektor prosvete, u trećoj fazi u sektor zdravstva i u poslednjoj fazi u jedinice lokalne samouprave sa indirektnim korisnicima – istakao je ministar finansija.\n- I pored pandemije korona virusa, sa kojom smo se borili u poslednjih godinu dana, uspeli smo da radimo na ovih velikim projektima, koji donose sistemske promene. Ovaj centralizovani sistem zamenjuje nestandardizovane procese, koji se sada obavljaju kroz više različitih aplikacija. Na ovaj način se omogućava precizno planiranje i izvršenje budžeta za rashode za zaposlene, kontrolišu se troškovi zapošljavanja, poboljšava vidljivost i dostupnost podataka, olakšava upravljanje kadrova – zaključio je ministar Mali.\nProjekat će trajati do kraja 2023. godine, do kada će se sistem koristiti kod više od 10.000 korisnika javnih sredstava. Na sistemu „Iskra“ će direktno raditi oko 3.000 ljudi, za koje će u narednom periodu biti organizovane specijalne obuke.\nSiniša Mali Iskra sistem zarada javna sredstva


- Pokupio bi ih sve iz te gomile i poslao u intenzivne nege, da moraju da leče. Neka se namažu sa Pavlovićevom mašću, neka odu tamo bez maski, bez zaštitnih nočara, neka nam dokažu svoje tvrdnje. Obavezno Pavlovićevu mast da stave, vitamine da popiju i da se sunčaju, pa onda neka dođu da nam dokažu te bolesne teorije - kaže doktor Radmilo Janković povodom pretnjih i protesta antivaksera koji su pretili i vređali ispredstanova u kojima žive dr Predrag Kon i Branislav Tiodorović, piše Nova.rs\n- Oni dezavuišu i negiraju da ti ljudi uopšte tamo nešto rade i da nekoga leče. To više nije stvar ličnih sloboda, niti pitanje vakcinacije. Oni se ponose time da nigde i nikada ne nose maske i da se ne pridržavaju nikakvih mera, dok lekari i sestre skapavaju radeći i sahranjujući u tim bolnicama deset ili više ljudi na dan - ogorčen je dr Janković.\nOštru poruku antivakserima danas je posalo i ministar zdravlja Zlatibor Lončar, koji im je poručio da – umesto ispred stana dr Kona – protestuju ispred njegovog.


5 Februara, 2019 – Stranica 2\nU glavnom gradu BiH danas se obilježava 25 godina od prvog masakra koji se desio na sarajevskoj pijaci Markale, u kojem je 68 ljudi poginulo, dok su čak 144 osobe ranjene. Naime, 5. februara 1994. godine u podnevnim satima projektil kalibra 120 milimetara ispaljen je sa srpskih položaja na području sela Mrkovići koji je pao na gradsku pijacu Markale u blizini koje je u tom trenutku bilo više stotina ljudi. Međunarodni krivični sud za ratne zločine počinjene na tlu bivše Jugoslavije donio je presudu kojom se Stanislava Galića osuđuje na…\nStefanović: Poruka opozicije je da će vješati, tjerati u logore, ubijati, silovati sve one koji drugačije misle!\nDodaje da se moglo vidjeti da su Dragan Đilas, kao i Jeremićevi ljudi, odmah izašli i rekli da je to provokacija vlasti, odnosno da su ti koji su nosili vješala članovi SNS-a ili je neko ko je blizak vlasti, provokatori koji su bili poslati na skup. Ministar unutrašnjih poslova Srbije Nebojša Stefanović osudio je nošenje vešala na protestu koji je održan u subotu u Beogradu i pokušaj Saveza za Srbiju da predstavi kao da je to uradio neko iz SNS-a i naveo da je poruka koja je time poslata ta…\nNa portalima Posao.ba i Boljiposao.ba te stranicama zavoda za zapošljavanje u posljednjih mjesec dana objavljeno je više od 5.000 konkursa za posao. Razni profili Traže se radnici razlih profila, od vozača, prodavača, konobara, pekara, kuhara i mesara, pa do IT stručnjaka, inžinjera, knjigovođa i pravnika. Na portalu Posao.ba mogu se naći i ponude za ljekare specijaliste, pa i profesore italijanskog jezika. Na stranici Zavoda za zapošljavanje FBiH ima, kako navode, oko 2.480 oglasa, dok Zavod za zapošljavanje RS trenutno ima 172 konkursa. Veliki broj poslodavaca traži radnike za rad u…\nIsplata penzija za mjesec januar počela je jutros, potvrđeno je Feni iz Federalnog zavoda MIO/PIO. Iznosi penzija ostaju isti kao i prethodni mjesec što znači da najniža penzija iznosi 348,06 maraka, garantovana 450,12, a najviša 2.174,48 maraka. Ukupno potrebna sredstva za isplatu penzija za januar, s uračunatim troškovima, iznose oko 177 miliona maraka. Iz Federalnog zavoda MIO/PIO također ističu kako bi danas trebala biti isplaćena većina penzija. Izvor. vijesti.ba


Jedna osoba je pritvorena u Suvoj Reci zbog krivičnog dela ometanje glasanja.\nU Mališevu su pritvorena tri lica, u dva odvojena slučaja, gde se dve osobe terete za krivična dela davanja ili primanja mita u vezi sa glasanjem i jedna za krivično delo ometanja procesa glasanja.\nU opštini Srbica prvo su privedene tri osobe, dok je jedna nakon razgovora puštena u redovnom postupku, a ostale dve su u pritvoru, zbog sumnje da su počinile krivično delo povreda tajnosti glasačkog listića .\nU opštini Kosovo Polje privedene su tri osobe zbog sumnje da su počinile krivično delo falsifikovanje rezultata glasanja.\nDržavno tužilaštvo će nastaviti da prati izborni proces do konačnog prebrojavanja svih glasova, navodi se u saopštenju.\nRanije je saopšteno da je tokom izbornog dana na Kosovu bilo 80 dežurnih tužilaca, 40 dežurnih sudija dok je o bezbednosti glasanja brinulo više od 3.300 pripadnika policije.\nRama: Glasao bih "za" ujedinjenje sa Kosovom\nPremijer Albanije Edi Rama izjavio je nakon sastanaka sa kosovskim premijerom Aljbinom Kurtijem u Elbasanu da će glasati "za" ujedinjenje sa Kosovom, kad god bude napravljen demokratski i miran referendum.\nLajčak razgovarao sa predstavnicima Kfora i Euleksa\nNakon sastanka sa političkim zvaničnicima Kosova specijalni predstavnik Evropske unije Miroslav Lajčak sastao se i sa visokim zvaničnicima misije Euleksa i Kfora.\nLajčak u Prištini: Cilj je rezultat u dijalogu\nSpecijalni predstavnik EU za dijalog Beograda i Prištine Miroslav Lajčak izjavio nakon sastanka sa premijerom Kosova Aljbinom Kurtijem da radi na pripremi susreta sa predsednikom Srbije Aleksandrom Vučićem, i da želi rezultat tog sastanka.\nMojsilović sa Kajarijem: KFOR-a da osigura bezbednost svih\nNačelnik Generalštaba Vojske Srbije general Milan Mojsilović razgovarao je u Beogradu sa novim komandantom Kfora general-majorom Ferencom Kajarijem o bezbednosnoj situaciji na Kosovu.\nKurti: Uskoro naplata struje na severu\nKosovski premijer Aljbin Kurti rekao je danas da će građani koji žive u opštinama na severu Kosova vrlo brzo početi da plaćaju struju.\n27.11.2021 U srpskim sredinama 65 novoobolelih (232)\n27.11.2021 Pucano na autobus kod Dečana, stradale tri osobe (228)\n27.11.2021 Odbijen zahtev kosovskih ministara da posete Preševsku dolinu (184)\n27.11.2021 U ponedeljak počinje "Grafest" (138)\n27.11.2021 Na Kosovu devet novih slučajeva kovida (109)\nNovembar 2021 11 (426)


UNESCO implementira ECDL / ICDL u Egiptu\nVlada Egipta odlucila je finansiratii polaganje ECDL / ICDL ispita za 1. milion svojih gradana!\nPetogodisnjim, upravo usvojenim planom, Vlada Egipta ce preko svojih ministarstva za telekomunikacije i informaticke tehnologije, ministarstva za obrazovanje i ministarstva za državni razvoj, omoguciti svojim gradanima ubrzano obucavanje za ovladavanje radom na racunarima. Implementaciju i kontrolu kvaliteta sprovodice UNESCO kao dugogodisnji strateski partner ECDL Fondacije.\nUgovorom koji je potpisan druge nedelje Juna, predvideno je da veliki deo civilnih i državnih službenika, studenata i nastavnika prodje ECDL / ICDL testiranja kao i sve potrebne dopunske obuke za ovladavanje kompjuterskim vestinama prema ovom najrasprostranjenijem svetskom standardu.\nDirektor kancelarije UNESCO u Kairu, gosp. Dr Mohammed Abdulrazzak, na konferenciji za stampu, kojoj su prisustvovali i ministri sva tri pomenuta ministarstva, kao i novi direktor ECDL Fondacije, gosp. Damien O'Sullivan, istakao je da je ovo samo delo nagažovanja UNECSO na podrucju srednjeg istoka i arapskih zemalja. Gosp. Abdulrazzak je takodje naglasio da se ICDL - International Computer Driving Licence, kao medjunardona verzija Evropske kompjuterske vozacke dozvole, vec uveliko primenjuje u Kuvajtu i Ujedinjenim Arapskim Emiratima, te da je ovim aktom data znacajna podrska i ostalim zemljama regije da sto pre krenu u informaticko obrazovanje svojih gradana.


Radio Šumadinac > Forum > OPŠTI FORUMI > Sport > Fudbal > Najbolji fudbaleri Srbije u poseti deci bez roditelja\n24.05.2016 17:54 #1\nUŽICE - Najbolji fudbaleri Srbije posetili su danas Dom za decu i omladinu bez roditeljskog staranja "Petar Radovanović" u Užicu, družili se sa njima i pozvali ih da budu specijalni gosti na utakmici protiv Kipra.\n"Za nas je ovo trenutak koji će da se pamti, jer ovo je prvi put da jedna reprezentacija Srbije, u bilo kom sportu, poseti našu ustanovu. Hvala Fudbalskom savezu Srbije, hvala selektoru Muslinu i igračima, a mi im želimo da ova poseta bude odskočna daska za srećan put do Rusije 2018", izjavio je direktor Doma Dragan Katić.\nSelektor Slavoljub Muslin zahvalio se na rečima dobrodošlice i dodao da da su najboljem timu Srbije potrebne posete ovakvog tipa, jer i to je misija koju on i njegov stručni štab žele da podele s narodom.\n"Veliko nam je zadovoljstvo što smo ovde sa vama, a želja nam je da nam budete podrška i na utakmici protiv Kipra. Pred nama je važan put, a samo zajedno, narod i reprezentacija, mogu do cilja. Zbog toga nam je drago da smo danas ovde, sutra na nekom drugom mestu, ali uvek zajedno", rekao je Muslin.\nKapiten državnog tima Srbije Branislav Ivanović apostrofirao je trenutak koji ostaje u sećanju.\n"Drago nam je što smo došli ovde da se družimo sa vama. Vi fudbalere gledate kao idole, a mi uvek tražimo inspiraciju u vama, pa zato vi možete biti naši idoli i inspiracija. Nadam se da ćete biti svim srcem uz nas, da ćete nam dati veliku podršku i da ćemo svi zajedno krenuti ka Rusiji i novim pobedama", istakao je Ivanović.\nPrijateljska utakmica između Srbije i Kipra igra se sutra od 17 sati u Užicu.\nZadnji Post: 14.11.2014, 23:44\nZadnji Post: 15.10.2014, 05:36\nZadnji Post: 09.09.2014, 21:57\nZadnji Post: 13.11.2013, 05:44


Holanđani (ne)će donijeti novi kvalitet Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuPosao PosaoPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Posao PrivredaTržišteAnalize Analize\nHolanđani (ne)će donijeti novi kvalitet\nHolanđani (ne)će donijeti novi kvalitet Predrag Klincov 03.05.2012 19:29 BANJALUKA - Ulazak holandske kompanije "Friesland Campina" na tržište RS i BiH kroz preuzimanje dubičkog "Mlijekoprodukta" i laktaške "Mljekare" trebalo bi da bude pozitivan za domaće farmere, smatra Vladimir Usorac, predsjednik Udruženja poljoprivrednih proizvođača i farmera RS.\nS obzirom na to da su većinski vlasnici kompanije "Friesland Campina" holandski farmeri, Usorac je izrazio očekivanje da će oni imati razumijevanje za probleme naših proizvođača.\n"Mislim da je dolazak Holanđana dobra stvar i za naše proizvođače mlijeka i za prodate fabrike. Ipak, moramo biti svjesni da živimo u procesu globalizacije u kojoj se stvaraju sve veće korporacije u cilju zauzimanja što konkurentnije pozicije na svjetskom tržištu, a 'Campina', koja ima svoje farmere i vlastitu proizvodnju mlijeka, je jedna od jačih kompanija u ovoj djelatnosti u Evropi", kazao je Usorac.\nMiloš Radojčić, predsjednik Udruženja proizvođača mlijeka RS, kaže da s investicionim fondom "Salford", sadašnjim vlasnikom mljekara u Kozarskoj Dubici i Laktašima, imaju vrlo dobru saradnju po pitanju otkupne cijene i redovnosti plaćanja i da ne bi imali ništa protiv da se na tom nivou nastavi i s Holanđanima.\nOn ocjenjuje pozitivnim što je "Friesland Campini", za razliku od "Salforda", mljekarstvo isključiva djelatnost, ali izražava bojazan da bi vlasnička organizacija holandske mljekare upravo mogla biti "dvosjekli mač".\n"S obzirom na to da su većinski vlasnici holandske kompanije farmeri, nisam siguran da li oni žele samo da od RS i BiH naprave tržište na kojem će plasirati svoje proizvode ili planiraju da ovdje unaprijede proizvodnju mlijeka", rekao je Radojčić.\n"Frieland Campina" je prije tri mjeseca potpisala memorandum o akviziciji "Salfordovih" mljekara u Srbiji - beogradskog "Imleka" i subotičke "Mlekare", koje upravljaju i navedenim mljekarama u BiH, za šta je nedavno dobila zeleno svjetlo tamošnje komisije za zaštitu konkurencije.\nPredsjednik Naučnog društva agrarnih ekonomista Srbije Miladin Ševarlić kazao je za beogradske medije da bi bilo značajno ukoliko bi "Friesland Campina" omogućila udruživanje u zadruge krupnih proizvođača koji godišnje isporučuju više do 300.000 litara mlijeka.\n"To bi srpskim proizvođačima mleka omogućilo da koriste sve benefite koje imaju proizvođači mleka u Holandiji i drugim zemljama na čijoj se proizvodnji bazira zadružni sistem pod nazivom 'Campina', osnovan krajem devedesetih", istakao je Ševarlić.\n"Friesland Campina" će, preuzimanjem "Imleka" i subotičke "Mlekare", sadašnje poslove u regionu u Mađarskoj, Rumuniji i Grčkoj, proširiti i na Srbiju, BiH i Makedoniju, čime će opsluživati tržište od 76 miliona potrošača i, kako ističu, stvoriti čvrstu podlogu za dalji rast kompanije.\nU Upravi holandske kompanije ranije su kazali da će navedeno preuzimanje doprinijeti njihovom portfoliju brendova i ojačati poziciju na području jugoistočne Evrope, kao jednoj od okosnica njihove strategije.\n"Friesland Campina" proizvodi napitke na bazi mlijeka, hranu za bebe, sireve, maslace, pavlake i deserte, te je u 2010. godini ostvarila godišnji prihod od skoro devet milijardi evra kroz poslovanje u 25 zemalja.\nAnalitičari: 2016. će biti godina zlata\nEvro na sedmičnom nivou ojačao tri odsto prema dolaru\nImamović: Radnicima »Livnice čelika« iz gradskog budžeta po 100 KM 08.02.2016 15:20\nSAD: Farmaceutska prevara teška 500 miliona dolara 08.02.2016 13:25


GIANT kaciga FLARE SAND - Idealno.rs\nPočetna / Auto-Moto / Moto delovi i oprema / Kacige / GIANT kaciga FLARE SAND\nGIANT kaciga FLARE SAND\nZa ovaj proizvod trenutno nema ponude. Poslednja je bila dostupna 08. 11. 2019 po ceni 6.540,00 DIN u Markonisport\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za GIANT kaciga FLARE SAND i izberi najbolju. Kacige iz kategorije Moto delovi i oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda GIANT kaciga FLARE SAND i vidi da li ti odgovara ili pogledaj druge proizvode brenda GIANT. Opis i tehnički podaci proizvoda GIANT kaciga FLARE SAND se mogu razlikovati od onih u internet prodavnici u kojoj obavljaš kupovinu. GIANT kaciga FLARE SAND je dostupan u prodavnici po ceni, koja je navedena pored svakog prodavca u meniju "Prodavnice".\nGarantne uslove za GIANT kaciga FLARE SAND proveri u prodavnici u kojoj nameravaš da obaviš kupovinu. Slika za GIANT kaciga FLARE SAND je simbolična, zato se pre kupovine u prodavnici uveri da je proizvod isti.


Mudrim vođstvom osigurati opstanak Republike Srpske\n– Danas obilježavamo 30. rođendan Republike Srpske, potrebno je mudrim vođstvom osigurati njen opstanak.. – Poručio je gradonačelnik Banjaluke.\nU ime Banja Luke počast herojima odao je gradonačelnik Draško Stanivuković, koji je kazao da su danas položeni vijenci na sva ona mjesta koja simbolizuju borbu za slobodu našeg naroda u različitim vremenima, ali je teško naći period u kojem naš narod nije bio izložen iskušenjima.\n– U Drugom svjetskom ratu Banja Luka je oslobođena, u posljednjem Odbrambeno-otadžbinskom ratu Republike Srpska je stvorena, odbranjena i postala slobodna, što govori da se naš narod oduvijek borio za slobodu, a naša je dužnost da jačamo i snažimo Republiku Srpsku – poručio je Stanivuković.\n– Mnogo je porodica u kojima neko od članova nosi ime nekoga ko je dao život za Republiku Srpsku, što nas trajno obavezuje na borbu za Republiku Srpsku i istrajnost da sva iskušenja zajedno savladamo – rekao je medijima gradonačelnik Banje Luke Draško Stanivuković, nakon polaganja vijenaca na spomenik poginulim borcima Republike Srpske povodom obilježavanja 30. rođendana Republike Srpske.\nOn je rekao da 9. januar je dan koji simbolizuje sve ono što smo kao narod prošli, te da toga dana, ali i svakog drugog treba da se prisjetimo onih koji su svoje živote ugradili u temelje Republike Srpske, jer nas upravo oni obavezuju na istrajnost da zajedno sačuvamo ono što nam je najsvetije, a to je naša otadžbina.\n– Grad Banjaluka u potpunosti je uključen u obilježavanje Dana Republike Srpske, jer to je naša dužnost kao najvećeg grada Srpske, a grad je započeo procedure za izgradnju centralnog spomen-obilježja – rekao je Stanivuković, dodavši da će taj spomenik simbolizovati stradanje, ali će ujedno biti simbol i naše pobjede.\nNEWER POSTTrebinjci Nikola, Miloš i Marko guslama čuvaju tradiciju (VIDEO)\nOLDER POSTKo su najbogatiji tajkuni Kazahstana za kojeg se strahuje da je na rubu građanskog rata


Predstavnici Prištine sastaće se na odvojenom sastanku sa visokom predstavnicom EU Federikom Mogerini u sredu, 18. jula, saopšteno je iz kabineta kosovskog premijera, prenosi RTS.\nU delegaciji Prištine, kako se navodi, biće kosovski predsednik i premijer Hašim Tači i Ramuš Haradinaj, predsednik skupštine Kadri Veselji, potpredsednik Vlade Fatmir Ljimaj i ministar spoljnih poslova Bedžet Pacoli.\nKako se navodi, sastanak sa Mogerinijevom biće održan istog dana kada je u Briselu planiran sastanak predsednika Srbije Aleksandra Vučića i Tačija.\nKako se navodi u saopštenju, predstavnici kosovske skupštine i vlade potvrdiće Federiki Mogerini "posvećenost kosovskih institucija za dijalog sa Beogradom", kao i njihovu "posvećenost i predanost" da se u dijalog uključi opozicija, sa ciljem stvaranja sveobuhvatnog tima.\nOdluka o grupnom odlasku u Brisel doneta je na sastancima institucionalnih i političkih predstavnika Albanaca u Prištini u četvrtak i petak, a predsednik kosovske skupštine Kadri Veselji izjavio je u petak da je na jednom od tih sastanaka predstavio nacrt dokumenta čiji je cilj postizanje konsenzusa vlasti i opozicije za dijalog sa Beogradom, prenosi RTS.


„Potpuna kontrola neba nad Ukrajinom“: Snimci ruske avijacije koja učestvuje u specijalnoj operaciji - 06.03.2022, Sputnik Srbija\nNekoliko jedinica frontovske avijacije Rusije ovih dana je prebačeno na jedan od najvažnijih vojnih aerodroma. Odatle svakodnevno poleću lovci, jurišni avioni... 06.03.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi, a sve video sadržaje na platformi „Odisi“ (odysee.com).Kako kaže, ruska avijacija sa tog aerodroma može da deluje istovremeno u nekoliko pravaca napada. Pored jurišnih aviona i bombardera, na raspolaganju su i lovci-presretači MiG-31.„Avion je u potpunosti naoružan i uskoro će poleteti kako bi izvršio novi borbeni zadatak“, ističe reporter.Predsednik Rusije Vladimir Putin je 24. februara objavio početak vojne operacije demilitarizacije Ukrajine. On je u obraćanju građanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“, da se privedu pravdi svi ratni zločinci odgovorni za „krvave zločine nad civilima“ u Donbasu.\n13:35 06.03.2022 (Osveženo: 13:36 06.03.2022)\nPre nekoliko dana uspostavljena je potpuna kontrola nad vazdušnim prostorom Ukrajine, između ostalog zahvaljujući i tim avionima. Nova grupa lovaca-bombardera Su-34 sprema se za poletanje. Od trenutka poletanja do sletanja prolazi oko 50 minuta. Avion se vraća sa praznim podvesnim nosačima, bez raketa i bombi, što znači da je zadatak izvršen“, izveštava novinar „Zvezde“ sa lica mesta.


Trebinje: Danas i sutra "Nektar OK fest karavan" - Grad Trebinje\nTrebinje: Danas i sutra “Nektar OK fest karavan”\n“OK tim” ovog vikenda u Trebinju realizuje program “Nektar OK fest karavana”.\nRiječ je o projektu koji je “OK tim” pokrenuo sa željom da što kvalitetnije promoviše planirani i najavljeni program festivala za 2021. godinu, te u partnerstvu sa institucijama kulture u Republici Srpskoj i BiH stvori kvalitetan kulturni sadržaj koji će istovremeno vratiti program i publiku u ove ustanove, naveo je organizator.\n“Nektar OK fest karavan” u Trebinju će biti realizovan u saradnji sa Kulturnim centrom.\nU rok baru “Andergraund” u 12.00 časova biće promovisana knjiga autora Dušana Vesića “Bunt dece socijalizma”, koja govori o prvoj generaciji bendova novog talasa jugoslovenske rok kulture.\nU 19.00 časova biće zvanično otvorena izložba fotografija “OK fest retrospektiva” u Galeriji Kulturnog centra Trebinje, a od 20.00 časova u Pozorišnoj sali Kulturnog centra koncert će održati Nenad Marić, poznatiji kao Kralj Čačka, koji će nastupiti solo i u duetu.\n30 Novembra 2020 30 Novembra 2020 30\n30 Novembra 2020 30 Novembra 2020 6\n30 Novembra 2020 30 Novembra 2020 26\n30 Novembra 2020 30 Novembra 2020 31\nU bioskopu Kulturnog centra sutra će od 18.00 časova biti prikazan film “Tusta” režisera Andreja Korovljeva, a za 20.00 časova je najavljen početak projekcije ostvarenja režisera Mladena Matičevića “Nebeska tema – priča o Vladi Divljanu”, dokumentarca sa elementima igranog filma.\nUlaz je besplatan, broj mjesta ograničen, a ulaznice se mogu preuzeti na biletarnici Kulturnog centra Trebinje.\nfiml o vladi divljanumladen matičevićnekat ok fest karavan


Eksplozije savezničkih bombi osjetile su se čak i u Svemiru – BiGportal.ba\nEksplozije savezničkih bombi osjetile su se čak i u Svemiru\nBombe koje su saveznici u Drugom svetskom ratu bacali iz aviona na ciljeve u nacističkoj Nemačkoj bile su dovoljno jake da oslabe jonizovani gornji sloj atmosfere, jonosferu, koja se nalazi na visini od 50 do 600 kilometara, i to iznad Ujedinjenog Kraljevstva koje je udaljeno i do 1.000 kilometara od lokacija nekih od napada.\nStručnjaci koji su proučavali zapise iz tog doba otkrili su da je svaki napad oslobađao energiju snage najmanje 300 udara groma.\n“Sve do sada nije se znalo kakav je bio efekat tih bombi na zemljinu atmosferu”, rekao je profesor svemirske i atmosferske fizike na Univerzitetu Reding Kris Skot.\nNaučnici su došli do ovog otkrića nakon analize dnevnih zapisa stanice za radio istraživanja u Diton Parku, u kojoj se sprovodilo rutinsko merenje jonosfere od 1933. do 1996. godine. To predstavlja najduži konstantni period merenja jonosfere na svetu.\n“Svaki bombarderski napad oslobodio je energiju snage najmanje 300 udara groma”, rekao je Skot. “Snaga je bila tolika da nam je omogućila da odredimo kako događaji na površini Zemlje mogu da deluju i na jonosferu.”\nNaučnici su proučavali zapise reakcija jonosfere u vreme 152 velika saveznička vazdušna napada po Evropi i otkrili da bi se koncentracija elektrona znatno smanjivala kao posledica udarnih talasa prouzrokovanih detonacijama bombi o zemljinu površinu.\nTo je zagrevalo gornju atmosferu i pojačavalo gubitak jonizacije, piše Dejli Mejl.\nDetaljni dnevnici savezničkih napada otkrivaju da su četvoromotorni bombarderi redovno nosili znatno veće bombe, nego što su to mogli njihovi dvomotorni nemački suparnici. To se posebno odnosi na bombu poznatu kao “Grand Slam”, koja je težila punih 10 tona.\nNaučnici koriste ovo otkriće da bi bolje razumeli kako prirodne sile koje deluju na tlo, poput udara groma, vulkanskih erupcija ili zemljotresa, deluju na gornju atmosferu Zemlje.\n“Posade aviona koji su učestvovale u bombardovanjima javljale su da su njihove letelice bivale oštećene udarnim talasima bombi, iako su one bili iznad preporučene visine”, kaže istoričar Patrik Mejdžor, profesor Univerziteta Reding i koautor istraživanja.\nLjudi koji su preživeli bombardovanja prisećali su se da su ih udari eksplozija redovno bacali u vazduh, dok bi okviri prozora i vrati često bili izbijani iz zidova.\n“Kružile su glasine da bi, ako oko lica obmotate mokar peškir, to u skloništu moglo da vas spase kako vam pluća ne bi stradala usled udarnog talasa, koji ubija svoje žrtve bez ijedne spoljne povrede”, rekao je Mejdžor.\n“Snaga tih napada bila je bez presedana, pa je naučnicima omogućila da sprovedu merenja uticaja takvih događaja na delove atmosfere stotinama kilometara iznad nas, uz razaranja koje su proizveli na tlu.”


Ruski naučnici pronašli lek za rak - 05.03.2017, Sputnik Srbija\nRuski naučnici, u saradnji sa svojim evropskim kolegama, došli su do revolucionarnog otkrića — pronašli su način da istovremeno dijagnostikuju i leče rak. Novi... 05.03.2017, Sputnik Srbija\n11:00 05.03.2017 (Osveženo: 11:39 05.03.2017)\n© Sputnik / Vitaliй Timkiv / Uđi u foto-galerijuKliničko-dijagnostička laboratorija u Krasnodaru\n„Pronašli smo ’blaži‘ režim terapijskog dejstva na ćelije raka, koji ne dovodi do masovnog uništavanja ćelija, ali, sudeći po svemu, dolazi do uništenja pre svega unutarćelijskih organela nanočesticama“, rekao je Andrej Sviridov sa Moskovskog državnog univerziteta „Lomonosov“.\n17 Avgust 2015, 14:00\nRuski stručnjaci sa „Lomonosova“ sada su rešili taj problem, i to tako što su nanočestice od poroznog silicijuma obložili slojem dekstrana, biopolimera iz molekula glukoze. Takve čestice, kako ističu biolozi, ne samo da se sporije razlažu u poređenju sa njihovim „golim“ pandanima nego i svetle kada se ozrače ultraljubičastim zracima, što omogućava da se tkiva i ćelije izučavaju.\nOve čestice naučnici su ispitali na kulturama ćelija raka na ljudskom grkljanu, i to tako što su ga zračili ultrazvukom u prisustvu i odsustvu nanočestica.\nEksperimenti su pokazali da „čist“ ultrazvuk ne deluje na ćelije raka, dok ih u kombinaciji sa nanočesticima pažljivo ubija.\nOsim toga, te nanočestice, kako ističu naučnici, mogu da se koriste za dostavu leka i drugih molekula u zdrave ćelije ili ćelije raka.\nZagrevanje pomoću ultrazvuka ili radio-talasa će, kako navode, molekule leka učiniti pokretljivijim, a samim tim to će ojačati njihovu efikasnost.


BLOGER RAZOTKRIO ĐILASA\nOtimao od građana, pa kupovao lažna međunarodna priznanja\nIsplivali su novi detalji mutnih radnji bivšeg gradonačelnika Beograda...\nDragan Đilas je, kao gradonačelnik Beograda, 2009. godine kršeći sve međunarodne deklaracije o ljudskim pravima po hitnom postupku raselio Rome koji su živeli u nehigijenskom naselju kod "Belvila", a sve za potrebe Miškovićevih građevinskih poduhvata po glavnom gradu, piše na svom blogu poznati srpski bloger Amitz Dulniker.\nOn navodi da je Đilas zatim izdvojio iz kase grada Beograda 73.000 evra za plaćeno otvoreno pismo koje su objavili srpski mediji, a kojim se on prepucavao sa tom, najznačajnijom međunarodnom organizacijom koja se bavi ljudskim pravima. Da bi na kraju celog cirkusa tri godine kasnije, on lično, a i grad Beograd dobili nagradu "European Bussiness Asembly" za savršeno urađenu inkluziju Roma.\n- Problem sa tom nagradom je to što je ovog leta utvrđeno da je to još jedna u nizu prevara sa izmišljenim organizacijama i nagradama koje dobitnici plaćaju da bi mogli da se hvale “međunarodnim priznanjem” u svojim državama, o čemu su "Tajms" i "Dejli Mejl" pisali ove godine. Ukratko, ukrajinski biznismen Anton Savov i njegov sin Ivan Savov su 2000. godine u Oxfordu registrovali firmu zvučnog imena "European Business Assembly" da bi 2007. godine ustanovili razne međunarodne nagrade sa ciljem da ih prodaju pre svega liderima i političarima zemalja istočne Evrope i Azije kojima takve nagrade služe za potrebe popravljanja ličnog PR-a - navodi bloger.\nOn objašnjava da je ceo sistem funkcionisao tako što bi svake godine iz kompanije "European Business Assembly" na nekoliko hiljada adresa poslali obaveštenje o nominaciji za nagradu i svako ko bi uplatio 9600 funti bi istu i dobio.\n- Tako se Dragan Đilas te 2012. za 9600 funti okitio nagradom ukrajinskog biznismena stacioniranog u Oksfordu za najboljeg menadžera koji upravlja gradom, a sve zbog "odlično sprovedene inkluzije" Roma 2009. godine - navodi Dulniker.


source.ba | Putin: Ne planiramo nikakve dodatne mjere\nRusija ne planira uvođenje nikakvih oštrih restrikcija kako bi zauzdala epidemiju kovida-19, izjavio je danas ruski predsjednik Vladimir Putin.\nReuters javlja da je Putin rekao da se ne planira uvođenje novih mjera, iako je Rusija, kako navodi britanska agencija, registrovala rekordni broj smrtnih slučajeva povezanih sa korona virusom.\nBroj zaraženih je proteklih dana skočio, a u srijedu je bio 15.700, blizu rekorda zabilježenog ranije tokom nedelje.\n"U vezi sa mogućnošću strogih, sveobuhvatnih mjera, to ne planiramo da učinimo. Vlada nema takvih planova", rekao je Putin na videokonferenciji sa vodećim poslovnim ljudima.\nRusija mora nastaviti s testiranjima, pratiti sigurnosne mjere i krenuti sa vakcinacijom, dodao je, javlja TANJUG.\nRanije danas, portparol Kremlja Dmitrij Peskov rekao je da je Rusija sada spremnija za odgovor na pandemiju i da su ključni oprez, higijena i mjere koje su uvele lokalne vlasti.


engleska vakcina kombo RAS Tanjug AP tsafrir abayov, lewis joly\nKako prenosi BBC, svi koji stignu u Englesku, bez obzira na status vakcinacije, i dalje će morati da popune formular za lociranje putnika. Škotska, Vels i Severna Irska su u svim ostalim slučajevima pratile Englesku, međutim ostaje pitanje da li će ostati dosledni i kada je u pitanju ova nova odlika.\nKomentarišući promene, premijer Boris Džonson izjavio je da iako su ljudi morali da budu "oprezni", brojke idu ka boljem.\n-Ono što radimo jeste da pokažemo da je ova zemlja otvorena za posao, otvorena za putnike, videćete promene tako da ljudi koji stižu više ne moraju da se testiraju ako su vakcinisani, ako su duplo vakcinisani, izjavio je Džonson\nOvaj potez dobar će biti za industriju, ali i turizam, koji je u epidemiji najviše pogođen.\nIstraživanja koja su obavljena prošle nedelje, pokazala su da postoje naučni dokazi da pravila testiranja postanu „stvar prošlosti“ za potpuno vakcinisane putnike, što se prvenstveno odnosi na vazdušni saobraćaj.\nEngleska Putovanja vakcinisani\n14:51 Osmi BEOGRADSKI MANIFEST na SAVA PROMENADI\n14:49 VELIKA ISPOVEST NENADA PERIŠA ZA "BLIC": "Informacija o Mateju došla je posle 139 dana, ona bolna, grozna... Poslali su mi poruku i rekli da su PRONAŠLI TELO i da odeća odgovara..."\n14:48 Gradonačelnik Subotice Stevan Bakić primio aktuelne šampionke države u gađanju vazdušnom puškom


SUTRA U DOMU OMLADINE “EVROPSKA NOĆ ISTRAŽIVAČA” – Novosti Plus\n“Evropska noć istraživača” – najveća i najzabavnija manifestacija koja promoviše nauku i istraživački rad u Evropi, biće održana sutra u banjalučkom Domu omladine.\n“`Evropska noć istraživača` predstavlja priliku za susret i upoznavanje sa izuzetnim ljudima koji su aktivni u oblastima nauke, tehnologije, preduzetništva, umjetnosti i matematike”, navela je Babićeva.\nOna je dodala da su projekti poput “Evropske noći istraživača” od izuzetnog značaja za popularizaciju nauke pred širom javnošću, a posebno među djecom i mladima na čiji će svakodnevni život savremena naučna i tehnološka dostignuća imati sve veći uticaj.\nEvropska noć istraživača je najveća i najzabavnija manifestacija koja promoviše nauku i istraživački rad u Evropi, a po osmi put stiže u Bosnu i Hercegovinu. Ove godine manifestacija u Bosni i Hercegovini se održava u devet gradova i to u Sarajevu, Banjoj Luci, Mostaru, Bijeljini, Goraždu,Tuzli, Konjicu, Brčkom i Trebinju.\n← Knjiga i film o zaštićenom prirodnom nasljeđu Republike Srpske\nKoncerti i nastupi istaknutih umjetnika tokom “Jesenje sonate” →\n3 Decembra, 2019 4 Decembra, 2019 Dragana Morača\t0


PODGORIČKI OSNOVNI SUD PODRŽAO INICIJATIVU ZA OTVORENO PRAVOSUĐE\nInformisanje javnosti o radu pravosuđa na adekvatan način i učiniti sve informacije od društvenog značaja dostupnima za građane, ono je čemu teži Osnovni sud u Podgorici.\nSUDIJE RADE U LOŠIM USLOVIMA\nSudije u Crnoj Gori rade u lošim uslovima i to treba da se promijeni, a nedopustivo je, takođe, da oni u osnovnim sudovima imaju samo 1.000 eura platu, kada na godišnjem nivou, pojedinačno, okončavaju čak 250 predmeta, saopštila je predsjednica Vrhovnog suda Vesna Medenica.\n7. DECEMBRA 2017.GODINE SASTANAK NADGLEDNOG ODBORA ZA INSTRUMENT PRETPRISTUPNE PODRŠKE (IPA)\nU Podgorici će se 7. decembra 2017. godine, u organizaciji Ministarstva evropskih poslova, održati sastanak Nadglednog odbora za Instrument pretpristupne podrške (IPA).\nMMF: CG da efikasnije upravlja javnim dugom\nCENTRALNA BANKA: Naplaćivanje poreza imovinom dobra odluka\nNaplaćivanje poreza imovinom pokazalo se kao dobro rješenje, jer je država zadržala širinu poreske baze, što je pozitivno uticalo na fiskalnu održivost, ocijenio je guverner Centralne banke i bivši ministar finansija, Radoje Žugić.\nOBUKA VOZAČA PO EU STANDARDIMA\nEksperti država članica Evropske unije (EU) pružili su stručnu pomoć Crnoj Gori u usklađivanju nacionalnog zakonodavstva sa EU regulatornim okvirom za kvalifikacije i obuke profesionalnih vozača.


Nove knjige stižu u biblioteke na KiM | Radio Kosovska Mitrovica\nNove knjige stižu u biblioteke na KiM\n29. July, 2016 13:30 |\nKnjige štampane srpskim jezikom i pismom, namenjene našim bibliotekama na Kosovu i Metohiji, uspele su da prođu sumanute rampe vlasti iz Prištine. Paketi puni novih naslova domaćih izdavača, kako “Novosti” saznaju, uveliko stižu na police pozajmnih odeljenja.\n– Od 447 primeraka knjiga iz otkupa, koje su namenjene za našu biblioteku, stiglo nam je već 400 – kaže, za “Novosti”, Brankica Kostić, direktorka Narodne biblioteke “Gračanica”. – Proteklih godina su redovno zadržavali pakete na prelazima i cepali ih, kršili bazična ljudska prava na kulturu i obrazovanje. Imali smo saznanja da bi i ovoga puta mogli da zaplene sve. Ranije nisu razlikovali beletristiku od knjiga za škole, i primenjivali su recipročne mere zbog odluka da se ne primi donacija udžbenika sa Kosova za Bujanovac.\nOvoga puta, po njenim rečima, urodilo je plodom što je Marko Despotović iz Ministarstava kulture uz pakete poslao potvrdu da su knjige namenjene za biblioteke:\n– Našem narodu na Kosovu i Metohiji važno je da ima i papirić iz Srbije, a kamoli knjige. Briga ne može da se procenjuje novcem, treba nam podrška, i dopremanje literature u biblioteke ima ogroman značaj za naše ljude. Snalazimo se da pomognemo i drugim sredinama, kao što je opština Novo Brdo. Pet godina unazad sve knjige za njih adresiraju se na nas, a mi ih, kad stignemo, dopremamo u školu u Prekovcu.\nNova srpska poezija i proza, kao i prevodi stranih autora, stižu i do Gradske biblioteke “Vuk Karadžić” u Kosovskoj Mitrovici, koja očekuje 620 svežih primeraka knjiga. Olivera Stević, direktorka ove ustanove, za naš list kaže:\n– Ni u najluđim snovima nisam sanjala da paketi stižu bez problema. Nemam, zasada, informacije da naše kolege na Kosovu i Metohiji imaju problema. Verovatno je na poboljšanje situacije uticalo i pisanje “Novosti”, kao i reakcija Kancelarije za KiM, koja je našla način da se obavi isporuka knjiga za biblioteke.\nS obzirom na to da biblioteke na teritoriji Kosova i Metohije nemaju na raspolaganju mnogo sopstvenih sredstava za popunu fondova, otkup Ministarstva kulture je, kaže, za “Novosti”, Marko Despotović, samostalni savetnik u Ministarstvu, najbolji način da čitaoci sa KiM dođu do novih naslova.\n– Zajedničkim trudom Ministarstva i Kancelarije za KiM uspeli smo da omogućimo brže dopremanje paketa. Važno je napomenuti da su knjige stigle do svih većih mesta u kojima egzistira srpsko stanovništvo, ali i do enklava gde je ova podrška Vlade više nego dragocena u cilju opstanka našeg naroda na vekovnim ognjištima – kaže nam Despotović.